
RUGĂCIUNEA  DE  „DESLEGARE“  LA  MORŢI. 

(Un  caz  din  vieaţa  pastorală). 

în  ediţiunile  cele  vechi  ale  Euchologionului  se  află  două 
rugăciuni  sub  titlul ;  Rugăciune  de  iertăciune  la  morţiş  carea 
se  ceteşte  de  Arhiereu^  iară  la  nevoe  şi  de  Preot.  (d.  e.  Mo- 
litvelnic,  Sibiiu,  Tipografia  diecezană,  1864).  Prima  rugăciune  se 
începe  cu  cuvintele:  Doamne  Dumnezeul  nostru,  cela  ce  cu  în- 
înţelepciunea  Ta  cea  negrăită  ai  făcut  pe  om  din  ţărână, — ^iara 
doua:  Stăpâne  mult  milostive  Doamne  lisuse  Hristoase  Dumne¬ 
zeul  nostru.  —  Rugăciunile  acestea  în  ediţiunile  mai  noue  s’au  pus 
Ia  Rânduiala  înmormântării  lumenilor  imediat  după  Evanghelie  şi  Ec- 
tenia  morţilor  (d.  e.  Euchologiu,  Bucureşti  Tip.  Cărţ.  bis.  1896).  în 
ediţiunile  mai  vechi  rugăciunile  aceste  s’au  pus  separat  de  Rân¬ 
duiala  înmormântării,  poate  din  cauza  că,  precum  s’ar  putea  deduce 
din  titlul  lor,  în  vechime  numai  arhiereul  avea  dreptul  să  le  cetească, 
şi  numai  mai  târziu  s’a  dat  autorizare  şi  preoţilor  să  le  poată 
ceti,  şi  de  aceea  se  şi  pun  acum  în  cuprinsul  slujbei  dela  înmor¬ 
mântare. 

Din  titlul  rugăciunilor  şi  din  faptul,  că  acestea  se  pun  acum 
în  cuprinsul  Rânduelii  dela  înmormântare  şi  încă  înainte  de  în- 
cheere  (Apolis,  Otpust),  trebuie  să  deducem,  că  acelea  totdeauna 
au  aparţinut  şi  aparţin  şi  azi  ritualului  dela  înmormântare  şi  astfel 
trebuie  să  se  cetească  la  toate  înmormântările  lumenilor  fără  deo¬ 
sebire.  La  înmormântarea  pruncilor,  a  monahilor  şi  a  preoţilor 
lumeni  nu-i  prescris  să  se  cetească. 

Preoţii  numesc  de  comun  rugăciunile  acestea  «rugăciunea  de 
deslegare»,  cum  se  amintesc  şi  la  sfârşitul  învăţăturei  cum  se  face 

înmormântarea  la  S.  Paşti,  ceeace  însă,  precum  vom  vedea  mai 
jos,  nu  e  corect,  căci  nici  titlul  şi  nici  cuprinsul  lor  nu  justifică 
această  numire. 

La  cetirea  acestor  rugăciuni  sunt  mai  multe  obiceiuri.  Unii 
preoţi  le  cetesc  (totdeauna  lângă  sicriu)  stând  în  picioare,  iar  alţii 
îngenunchind  (poporul  totdeauna  îngenunche).  Pe  unele  locuri 
nu  se  cetesc  amândouă,  ci  numai  una,  şi  iarăşi  nu  imediat  după 
Evanghelie  şi  Ectenia  morţilor,  ci  imediat  înainte  de  Apolis,  iar 
pe  alte  locuri  nu  acasă  ori  la  biserică,  ci  la  mormânt,  înainte  de 
a  pune  trupul  în  mormânt.  Cauza  ia  diferenţiarea  obiceiurilor 
acestora  zace  în  Moiitvelnicele  cele  vechi,  în  care  nu  se  face 
amintire  unde  să  se  cetească.  Alte  obiceiuri  mai  sunt,  că  la  ce¬ 
tirea  acestor  rugăciuni  de  ^.deslegare>. ,  când  ajunge  preotul  la 
pasajul:  Desleagă  pe  adormitul  robul  tău  (N),  respective:  însuţi 
preabunule  împărate!  Prin  mine  smeritul  şi  nevrednicul  robul 
tău  iartă  robului  tău  (N)  —  bineciivântă  cu  mâna  pe  mort  făcând 
semnul  crucii  spre  el;  pe  alte  locuri  în  decursul  cetirei  acestor 
rugăciuni  i  se  pune  preotului  sub  genunchi  o  merindare;  iarăşi 
pe  alte  locuri  preotul  pune  capătul  epitrachilului  preste  cosciug. 

Un  abuz  urît  se  face  pe  unele  locuri  la  cetirea  acestor  ru¬ 
găciuni  prin  presiunea  morală  ce  o  fac  unii  preoţi  asupra  erezilor 
răposatului  prin  aceea,  că  folosindn-se  de  neştiinţa  şi  de  durerea 
cea  mare  şi  proaspătă  a  acestora  pentru  cel  mort,  rugăciunile 
acestea  de  «deslegare»  le  cetesc  dând  mâna  dreaptă  preste  sicriu 
cu  rudenia  cea  mai  de  aproape,  acoperind  manile  amândurora  cu 
capătul  epitrachilului  —  în  semn,  că  eredele  ori  rudenia  aceea  se 
obligă  a  le  plăti  canonul  ce  l-au  dat  mortului  când  l-au  spovedit, 
precum  şi  taxele  stolare  de  înmormântare,  căci  altcum  toate  păcatele 
mortului  vor  cădea  pe  sufletul  acelei  rudenii;  şi  pentruca  rudenia 
să  ştie  ce  canon  s'a  dat  răposatului  înainte  de  moarte,  când  s’a 
mărturisit,  preotul  respectiv  îl  descopere  rudeniei  între  patru  ochi 
sub  sigilul  mărturisirei. 

Abuzul  acesta  este  de  condamnat  din  mai  multe  puncte  de 
vedere,  şi  anume:  a)  nici  celor  sănătoşi  şi  nici  muribunzilor  nu 
este  permis  să  se  dee  in  mărturisire  canoane  ce  nu  le  pot  îm¬ 
plini  ei  înşişi,  căci  pentru  păcatele  lor  ei  înşişi  trebuie  să  se  şi 
canonească,  iar  muribunzii  nu  au  vreme  şi  putinţă  ca  să-şi  îm¬ 
plinească  canonul;  h)  pentru  păcatele  altora  nu  pot  îi  făcuţi  alţii 

răspunzători  (excepţie  păcatelor  străine),  căci  s’ar  face  nedreptate; 
c)  prin  descoperirea  canonului  se  rupe  sigilul  marturisirei  şi  astfel 
se  discreditează  însăşi  taina  mărturisirei  şi  în  fine  d)  ca  urmare 
a  motivului  dela  lit,  a)  astfel  de  canoane  împlinite  de  alţii,  la 
presiunea  preotului,  nu  folosesc  mortului  nimic. 

Nici  nu  vorbim  apoi  de  taxele  stolare,  căci  acelea  necondi¬ 
ţionat  trebuie  să  i-se  plătească  preotului,  dacă  rămâne  avere  după 
ce-1  răposat  şi  dacă  sunt  stabilite  în  ordine  legală;  iar  dacă  ră¬ 
mâne  avere  după  cei  răposat  şi  erezii  nu  vreau  să  i-le  plătească, 
atunci  le  poate  scoate  prin  execvare;  dar  astfel  de  presiune  mo¬ 
rală  nu-i  permis  să  facă  asupra  lor  pentru  ele. 

Pentruca  sa  se  încunjure  însă  preste  tot  astfel  de  incorecti- 
tăţi,  muribunzilor,  conform  spiritului  canoanelor  să  se  dee  numai 
de  acele  penitenţe,  cari  le  pot  împlini  ei,  precum:  însemnarea  cu 
semnul  crucii,  rostirea  de  rugăciuni,  ori  cei  puţin  să-şi  pună  gândul 
la  Dumnezeu,  căindu  se  în  sine  de  păcate  şi  rugându-se  lui  Dum¬ 
nezeu  ca  să  li-se  ierte. 

Dacă  s’ar  tolera  astfel  de  abuzuri,  atunci  mulţi  credincioşi 
înrăutăţiţi  nu  s’ar  mărturisi  până  in  oara  morţii,  numai  pentruca 
să  nu  le  ştie  nimeni  păcatele  şi  pentruca  în  vieaţă  să  nu  fie 
siliţi  a  face  ei  penitenţă  pentru  ele.  Şi  cazurile  acestea  nu  sunt 
rare,  mai  cu  seamă  la  oamenii  cei  avari  şi  ia  cei  săraci. 

Cel  mai  condamnabil  abuz  se  face  însă  prin  faptul,  că  mulţi 
preoţi  deneagă  unor  morţi  cetirea  acestor  rugăciuni,  ori  o  fac 
pendeiită  dela  împlinirea  anumitor  condiţiuni  din  partea  celor  vii. 
Unii  nu  cetesc  păcătoşilor  mai  notoriei,  d.  e.  concubinarilor,  aceste 
rugăciuni,  pentruca  n’au  trăit  după  poruncile  iui  Dumnezeu  şi  nu 
s’au  mărturisit  şi  aşa  cu  bună  credinţă  vreau  să  înfricoşeze  pe 
popor  dela  păcat;  iar  alţii  nu  le  cetesc,  pentruca  respectivii  ră¬ 
posaţi  nu  le-au  plătit  compctinţele  preoţeşti  şi  astfel  vreau  să 
terorizere  pe  cei  vii,  ca  să  le  plătească  ei  în  locul  lor,  silindu-se 
ca  nici  ei  să  nu  le  rămână  datori  cu  acelea ;  iarăşi  alţii  nu  le  ce¬ 
tesc  pentruca  la  mărturisire  n’au  căpătat  desiegare  de  păcate,  şi 
aşa  mai  departe. 

Greşesc  însă  şi  unii  şi  alţii.  Ceice  deneagă  cetirea  acestor 
rugăciuni  în  bună  credinţă  pentru  moralizarea  poporului,  greşesc, 
pentrucă  nu-şi  pricep  deajuns  chemarea  pastorală  şi  nu  înţeleg 
caracterul  şi  cuprinsul  acestor  rugăciuni;  iar  ceice  purced  pentru 

terorizarea  poporului  ca  să  ie  plătească  competinţeie  preoţeşti 
de  frica  aplicării  astorfel  de  mijloace,  greşesc,  pentrucă  ei  ca 
păstori  sufleteşti  pun  mai  presus  interesele  lor  materiale  perso¬ 
nale  decât  mântuirea  sufletelor  credincioşilor  lor,  pe  când  păstorul 
cel  bun,  după  zisa  Mântuitorului,  trebuie  să-şi  pună  chiar  şi  su¬ 
fletul  său  pentru  oile  sale. 

Dar  să  motivăm  incorectitatea  acestei  denegări  mai  de  aproape. 

Oricum  a  trăit  cineva  în  vieaţă,  şi  ori  a  fost  ori  n’a  fost 
mărturisit,  şi  ori  a  căpătat  ori  n’a  căpătat  legătură  nedeslegată  în 
taina  mărturisirei  —  dacă  acela  a  murit  ca  membru  lega!  ai  bise- 
ricei  noastre,  atunci  rugăciunea  de  «deslegare»  dela  înmormântare 
necondiţionat  trebuie  să  i-se  cetească,  de  ar  fi  căzut  chiar  şi  «sub 
biăstămul  tatălui  său,  sau  ai  maicei  sale,  sau  sub  blăstămul  său, 
sau  pe  vreunul  din  preoţi  a  amărît,  şi  deia  dânsul  a  luat  legătură 
nedeslegată;  sau  în  grea  afurisenie  dela  Arhiereu  a  căzut,  şi  prin 
nebăgare  de  seamă,  şi  prin  lene  n'a  dobândit  iertăciune>\  cum  se 
zice  tocmai  în  această  rugăciune,  căci  cei  puţin  ia  moarte  toate 
trebuie  să  se  ierte  din  partea  noastră. 

Apoi  rugăciunea  de  «deslegare'>  dela  înmormântare  este  parte 
integrantă  şi  cea  mai  esenţială  rugăciune  din  întreg  ritualul  în¬ 
mormântării,  şi  fără  cetirea  ei,  respective  prin  denegarea  cetirei 
ei,  toate  rugăciunile  cuprinse  în  cântările  şi  cetirile  celelalte  dela 
înmormântare  n’au  nici  un  rost,  căci  prin  denegarea  cetirei  acestei 
rugăciuni  se  revoacă  oarecum  toate  celelalte  rugăciuni  pentru 
iertarea  păcatelor  repauzatului  şi  aşa  întreg  oficiul  înmormântării 
devine  de  prisos  şi  venimi  în  contrazicere  cu  noi  înşine. 

Sunt  unii  preoţi,  cari  susţin,  că  cetindu-se  rugăciunea  de 
«deslegare»  dela  înmormântare  ia  toţi  repauzaţii  fără  deosebire, 
adecă  şi  celor  ce  nu  s’au  mărturisit  niciodată  în  vieaţă,  ori  nu 
s’au  mărturisit  în  decursul  boalei  înainte  de  moarte,  ori  în  măr¬ 
turisire  n’au  căpătat  deslegare  de  păcate,  —  atunci  si  aceştia  ar 
căpătă  deslegare  de  păcate,  respective  ii  s’ar  deslegă  şi  păcatele 
legate  în  taina  mărturisirei,  fără  să  se  fi  mărturisit.  —  Lucrul  însă 
nu  stă  aşa,  căci  păcatele  se  pot  legă  şi  deslegă  numai  în  taina 
mărturisirei  şi  nu  şi  prin  rugăciunea  de  deslegare  dela  înmor¬ 
mântare,  căci  aceasta,  ca  întreg  ritualul  înmormântării,  nu  are  ca¬ 
racter  sacramental,  ci  iertând  mai  întâi  noi  pe  cel  repauzat  de 
toate  câte  ne-a  greşit  nouă,  în  rugăciunea  de  deslegare  dela  în- 

mormântare  ne  rugăm  numai  simplu  lui  Dumnezeu,  ca  şi  Dum¬ 
nezeu  să-l  ierte  de  toate  păcatele  lui,  adecă  şi  de  cele  ce  nu  le-a 
mărturisit,  ori  eventual  îi  sunt  legate  prin  taina  mărturisirei  şi 
nu-1  deslegăm. 

Una  este  a  ne  rugă  şi  alta  este  a  deslegă,  ceeace  foarte 
clar  se  vede  şi  din  textul  rugâciunei  de  «deslegare»  dela  înmor¬ 
mântare  şi  din  textul  sentinţei  de  deslegare  dela  mărturisire.  în 
textul  sentinţei  de  deslegare  din  taina  mărturisirei  se  zice:  «şi  eu 
nevrednicul  preot  şi  duhovnic,  cu  puterea  ce-mi  este  dată,  te  iert 
şi  te  desleg  de  toate  păcatele  tale»;  prin  cuvintele  acestea  într’a- 
devăr  se  efectueşte  o  deslegare  sacramentală,  căci  preotul  vor¬ 
beşte  în  persoana  primă,  dar  în  numele  lui  lisus  Hristos,  la  care 
se  roagă  mai  nainte  să  ierte  penitentului  păcatele  şi  dela  care  a 
primit  puterea  legării  şi  deslegării  in  taina  preoţiei,  întocmai  ca 
judecătorul,  care  pronunţă  sentinţa  în  numele  Majestăţii  Sale  re¬ 
gelui,  dela  carele  a  primit  puterea  să  judece,  pedepsind  ori  achi¬ 
tând  pe  cel  acuzat.  Dar  în  textul  rugăcîunei  de  «deslegare»  dela 
înmormântare  preotul  nu  vorbeşte  în  persoana  primă  şi  nu  des- 
leaga  el  însuşi  pe  cei  repauzat,  ci  se  roagă  numai  lui  lisus  Hri¬ 
stos,  ca  să-l  ierte  şi  El  pe  penitent  şi  apoi  să-l  deslege  El,  pentru 
rugăciunile  Preacuratei  şi  pururea  Fecioarei  Maicei  Sale  Maria  şi 
ale  tuturor  sfinţilor  săi;  acesta  este  înţelesul  textului  din  rugă¬ 
ciunea  aceasta:  «Desleagă  pe  adormitul  robul  tău  (N)  de  păcatul 
cel  sufletesc  şi  trupesc».  Deci  în  rugăciunea  de  «deslegare» 
dela  înmormântare  nu  e  vorbă  de  o  deslegare  sacramentală,  ci 
numai  de  o  rugăciune  de  iertăciune,  cu  carea  suntem  datori  între 
toate  împrejurările  tuturor  repauzaţilor  fără  deosebire,  căci  altcum 
n’am  putea  nici  vorbi  de  «cinstea  cea  din  urmă»  faţă  de  ei. 

Dacă  am  atribui  putere  sacramentală  şi  rugăciunei  de  «desie- 
gare  deia  înmormântare,  ca  şi  sentinţei  de  deslegare  dela  mărtu¬ 
risire,  —  atunci  per  abusum  am  spori  numărul  sacramentelor,  căci 
am  face  şi  din  ritualul  înmormântării  sacrament,  până  când  toate 
sacramentele  se  pot  administra  numai  celor  vii,  ca  mijloace  de 
iertare  de  păcate  şi  de  sanctificare,  şi  nici  clecum  şi  celor  morţi. 
Afară  de  aceea  ne- am  arogă  o  putere,  ce  nu  ni  s’a  dat,  căci  asupra 
celor  morţi  nu  ni  s’a  dat  nici  o  putere  de  legare  şi  de  deslegare 
şi  am  cădea  în  eresia  bisericei  papistaşe  despre  indulgenţe.  Apoi 
câte  abuzuri  s’ar  putea  face  cu  rugăciunea  aceasta,  cum,  durere. 

vedem  că  se  şi  fac,  atribuindu-i-se  caracter  sacramental,  nici  nu 
mai  vorbim. 

Astfel,  pe  cei  răposaţi  noi  nu-i  putem  ţinea  legaţi  nici  prin 
denegarea  cetirei  rugăciunei  de  <  deslegare:;  dela  înmormântare  şi 
nici  îi  putem  desiegâ  prin  cetirea  acestei  rugăciuni;  dar  suntem 
datori  a  ne  rugă  lui  Dumnezeu  pentru  ei,  ca  să  le  ierte  şi  El  şi 
să-i  desiege  El  de  toate  păcatele,  atât  de  cele  nemărturisite,  cât 
şi  de  cele  legate  îîî  taina  înărtunsirei,  căci  asupra  celor  morţi  noi 
nu  mai  avem  nici  o  putere  de  legare  şi  deslegare.  -  -  Daca  am 
avea  şi  aceasta  putere,  atunci  per  abusuni  am  putea  legă  şi  des¬ 
iegâ  pe  cine  vrem  şi  astrel  ar  deveni  superfluă  chiar  şi  judecata 
cea  din  urma,  rezervată  lui  Dumnezeu,  şi  toate  posturile,  rugă¬ 
ciunile,  milosteniile  şi  Sfintele  Liturghii  ce  ie  facem  pentru  cei 
morţi  încă  n’ar  avea  nici  un  rost,  căci  celor  legaţi  nu  le-ar  fo¬ 
losi  nimic,  iar  cei  deslegaţi  nu  ar  avea  lipsă  de  ele.  Dar  totuşi 
trebuie  să  săvârşim  aceste  fapte  ale  îndurării,  căci  noi  nu  ştim  pe 
cine  iartă  şi  pe  cine  nu  iartă  Dumnezeu,  fie  acela  legat  ori  des- 
legat  în  taina  mărturisirei ;  căci  se  pot  face  şi  greşeli  în  taina 
mârturisirei,  fie  din  partea  penitentului,  fie  din  partea  preotului 
şi  aşa  chiar  şi  numai  pentru  repararea  acestor  greşeli  trebuie  să 
se  cetească  rugăciunea  de  «deslegare-  dela  înmormântare  tuturor 
răposaţilor. 

Dar  să  punem  cazul  că  cineva  într’adevăr  n’a  trăit  după  po¬ 
runcile  iui  Dumnezeu  şi  nu  s’a  mărturisit  niciodată  în  vieaţa  lui, 
ori  în  mărturisire  n’a  căpătat  deslegare  de  păcate,  însă  n’a  fost 
excomunicat  şi  a  murit  ca  membru  al  bistricei.  —  Oare  putem 
denegă  chiar  şi  unora  ca  aceştia  cetirea  rugăciunei  de  «deslegare» 
la  înmormântare?  Nu  le-o  putem  denegă,  căci  tocmai  în  rugă¬ 
ciunea  aceasta  se  zice,  că  de  ar  fi  chiar  şi  amărît  pe  vreunul 
din  preoţi  şi  dela  dânsul  a  luat  legătură  nedeslegată,  sau  în  grea 
afurisenie  dela  arhiereu  a  căzut  şi  prin  nebăgare  de  seamă  şi 
prin  lene  n’a  dobândit  iertăciune,  ne  rugănt  lui  Dumnezeu  să-l 
ierte  şi  sâ-I  desiege  de  păcatul  cel  sufletesc  şi  trupesc. 

Denegând  cetirea  acestei  rugăciuni  ar  fi  şi  o  răsbuiiare  ne- 
deamnă  şi  păcătoasă  din  partea,  preotului  asupra  răposatului,  care 
nu  se  mai  poate  însuşi  apără,  ş!  apoi  ar  însemnă  a-!  mai  da  şi 
dispreţului  public  chiar  atunci  când  prin  celelalte  cetiri  şi  cântări 
dela  înmormântări  îm  rugăm  lui  Dzeu  pentru  iertarea  păcatelor 

lui  şi  îi  dăm  «cinstea  cea  din  urmă».  Aceasta  însă  nu-i  iertat  la 
nici  un  caz,  căci  Hristos  chiar  fiind  răstignit  pe  cruce  se  ruga 
lui  Dzeu  Tatăl,  ca  să  ierte  pe  ceice  l-au  răstignit,  căci  nu  ştiu 
ce  tac,  şi  noi  încă  ne  rugăm,  tocmai  cum  ne-a  învăţat  Ei:  «şi  ne 
iartă  nouă  păcatele  noastre  precum  şi  noi  iertăm  greşiţilor  noştri». 

Mai  rămâne  de  examinat  motivul,  că  denegarea  cetirei  ace¬ 
stei  rugăciuni  la  păcătoşii  notoriei  ar  contribui  toarte  mult  la 
moralizarea  poporului,  căci  oricum,  nimeni  nu  vrea  ca  să  fie 
dat  dispreţului  public  chiar  la  înmormântare  înaintea  poporului. 
—  Eu  neg  însă  hotărît  efectul  ce  se  atribue  acestei  denegări, 
căci  din  cazurile  concrete  ce  le  cunosc,  ştiu  pozitiv,  că  la  mem¬ 
brii  familiei  şi  la  cei  buni  în  loc  de  mângâiere  le  cauzează  nu¬ 
mai  durere  şi  indignare  contra  preotului,  iar  celor  înrăutăţiţi  le 
piocură  tocmai  preotul  numai  bucuria  păcătoasă  a  celorce  se 
bucură  de  răul  altora,  şi  aşa  in  cei  buni  se  deşteaptă  numai  sen¬ 
timentul  urei  asupra  preotului,  iar  celor  răi,  în  loc  să  se  îmbu¬ 
nătăţească,  li  se  întăresc  şi  mai  mult  sentimentele  cele  rele,  în 
loc  să  li  se  deştepte  cele  bune,  şi  astfel  nici  cei  buni  nu  se 
întăresc  în  sentimentele  cele  bune,  şi  nici  cei  răi  nu  se  lasă  de 
cele  rele. 

Dar  să  punem  cazul,  că  prin  astfel  de  terorizări  preotul  to¬ 
tuşi  înfricoşează  barem  pe  unii  dela  păcat.  Este  însă  oare  acea¬ 
sta  o  îndreptare  adevărată,  precum  cred  unii?  Nu  este!  —  Căci 
ceice  se  fereşte  de  păcat  numai  de  frica  dispreţului  public  ori 
de  frica  pedepsei  şi  nu  şi  din  iubirea  cătră  Dzeu  şi  cătră  dea- 
proapele,  acela  nu  este  îndreptat,  căci  ori  păcătueşte  numai  în 
ascuns,  ori  nu  săvârşeşte  nici  fapte  bune,  şi  aşa  este  ca  pomul 
cu  fructe  rele  ori  fără  de  fructe,  care  se  taie  şi  se  aruncă  în 
foc,  cum  zice  Mântuitorul. 

Alte  sunt  mijloacele  pentru  îndreptarea  poporului,  şi  nu  tero¬ 
rizările  de  felul  acesta.  Excepţie  fac  în  privinţa  aceasta  nu¬ 
mai  legările  în  taina  rnărturisirei,  interdictele  şi  afuriseniile  dela 
arhiereu,  cari  însă,  precum  vedem,  din  rugăciunea  de  «deslegare» 
deia  înmormântare,  deşi  ar  fi  rămas  neiertate  şi  nedeslegate  în 
sens  sacramental,  dar  la  moartea  credincioşilor  totuşi  ne  rugăm 
hii  Dzeu  să  ie  ierte  şi  deslcge  El  şi  pe  acestea.  Apoi  e  altă  în¬ 
trebare,  ce  face  Dzeu  în  astfel  de  cazuri  după  atotputernicia  şi 
preainilostivirea  Sa,  întrebare  ia  care  noi  nu  putem  răspunde,  dar 

suntem  datori  a  iertă  şi  a  ne  rugă  lui  Dzeu  pentru  toţi  răpo¬ 
saţii  fără  deosebire,  căci  la  moarte  toţi  trebuie  să  iertăm  pe  toţi 
şi  pentru  toate. 

Acesta  e  sensul  rugăciunei  de  «deslegare»  dela  înmormân¬ 
tare,  şi  precum  am  văzut  din  titlul  şi  cuprinsul  ei,  nu  este  rugă¬ 
ciune  de  deslegare,  ci  numai  de  iertăciune,  ceeace  de  sine  în¬ 
ţeles,  nu  e  tot  una. 

De  încheiere  observ,  că  purcezând  dintr’un  caz  concret,  Prea- 
veneratui  Consistor  arhidiecezan  din  Sibiiu,  într’un  ordin  din 
10  Septemvrie  1896  Nr.  4361  Bis.  se  exprimă  despre  rugăciunea 
aceasta  în  chipul  următor:  «Ce  se  ţine  de  rugăciunea  de  desle¬ 
gare  la  morţi,  parohul  este  îndatorat  a  o  ceti  cu  ocaziunea  tu¬ 
turor  înmormântărilor  fără  considerare  la  persoanele  dela  cari 
parohul  are  pretensiuni,  căci  rugăciunea  aceea  este  parte  intre- 
gitoare  a  oficiului  bisericesc  de  înmormântare». 

Acelaşi  preot  în  timpul  din  urmă  a  denegat  cetirea  acelei 
rugăciuni  altui  răposat,  din  motivul,  că  acela  n’a  trăit  după  po¬ 
runcile  iui  Dzeu  şi  n’a  fost  mărturisit.  E  întrebare  acum,  că  oare 
în  cazul  de  faţă  corecta  purces  ori  ba?  Eu  cred,  că  n’a  purces 
corect  nici  acum,  şi  aşa,  în  urma  celor  zise  mai  nainte,  rămâne 
în  valoare  concluziunea,  că :  rugăciunea  de  ‘s.deslegare»  corect 
zis:  rugăciunea  de  iertăciune  dela  înmormântare  trebuie  să 
se  Cetească  cu  ocaziunea  tuturor  înmormântărilor  fără  con¬ 
siderare  la  persoana  cuiva,  căci  e  parte  întregitoare  a  oficiului 
bisericesc  de  înmormântare,  cum  zice  şi  Preaveneratul  Consistor 
arhidiecezan.  Gavriil  Hango, 

piesbiter. 


Dacă  suJietui  n’ar  fi  altceva  decât  un  product  al  corpului,  care  n’ar 
trebui  să  fie  el  supus  totdeauna  acestuia  şi  să  asculte  de  el,  iar  nu  să-i 
poruncească?  Nu  este  oare  o  contrazicere  a  afirma  că  sufletul  este  produs 
de  cătră  acela  pe  care-1  stăpâneşte  şi  împotriva  căruia  se  luptă  viea^a  în¬ 
treagă  în  diferite  chipuri,  acum  disciplinându-şi  corpul  cu  severitate  prin 
gimnastică  si  medicamente,  acum  păşind  mai  blând  prin  sfaturi  şi  admo- 
nieri  în  cont'-a  poftelor,  a  mâniei  şi  a  fricei,  şi  toate  acestea  sufletul  le 
face  ca  şi  când  ar  stă  de  vorbă  cu  o  a  doua  fiinţă  din  om. 


Plato. 

T  Îl  o  XLL  a  s. 


CHESTIUNI  VITALE. 

vil. 

Să  trăeşti  —  Pentru  ce? 

(Răspunsul). 

Vieaţa  e  o  datorie  de  împlinit,  na  o  plăcere. 

Vinet. 

Orice  om  sincer,  care-şi  consultă  conştiinţa  şi  bunul  simţ, 
nu  se  va  putea  mulţămî  niciodată  cu  explicaţiile  date  de  lume 
asupra  acestui  subiect;  Să  trăeşti  —  Pentru  ce?  La  cetirea  rân¬ 
durilor  din  capitolul  precedent  se  va  fi  ridicat,  fără  îndoială,  în 
multe  spirite  o  protestare  energică.  Cel  puţin  îndrăsnesc  să  cred. 
E  vorba  acum  să  găsim  o  soluţie  care  să  poată  satisface  conştiinţa. 

Acest  lucru  îl  voiu  încercă  şi  eu,  fără  să  mă  laud,  natural, 
că  am  epuizat  acest  subiect  care  ar  cere  un  volum  întreg  spre  a  fi 
tratat  în  fond.  Fiecare  cetitor  va  hotărî  apoi,  în  conştiinţa  lui,  care 
soluţie  i  se  pare  mai  bună,  amintindu-şi  că  e  vorba  de  una  din  che¬ 
stiunile,  care  merită  din  partea  noastră  atenţiunea  cea  mai  serioasă. 

Dacă  am  înţeles  bine  pe  savanţi,  planeta  noastră  n’are  de 
loc  valoare  în  ea  însăşi,  fiindcă  va  ajunge  «un  mormânt  gigantic, 
care  se  va  rostogoli  în  tăcere  prin  profunzimile  nepătrunse  ale 
cerurilor  stinse». 

Astfel,  dar,  numai  locuitorii  pământului  au  valoare  şi  dintre 
ei  eu  cred  că,  în  prima  linie,  stăpânii  planetei,  adecă  oamenii,  după 
cum  pe  o  corabie  nu  ne  interesează  corabia,  ci  aceia  pe  cari-i 
poartă  corabia.  Planeta  noastră  s’ar  putea  asemănă,  deci,  cu  unul 
din  transatlanticele  încărcate  cu  călători.  Dar  aceste  corăbii  n’au 
nici  o  raţiune  de  a  fi,  dacă  nu  merg  cătră  un  scop  anumit,  spre 
un  port,  în  care  trebuie  să  ajungă. 

Ce  însemnează  asta,  decât  că  generaţiunile  omeneşti,  care  se 
succed  aici  pe  pământ,  au  înaintea  lor  un  loc  de  destinaţie  cătră 
care  se  îndreptează  vrând,  nevrând?  Vieaţa  ar  fi  dar  o  călătorie 
pe  mare,  mai  mult  sau  mai  puţin  lungă,  mai  mult  sau  mai  puţin 
uşoară,  cu  un  punct  de  plecare,  un  punct  de  sosire  şi  un  scop 
al  acestei  sosiri.  Fără  să  contrazicem  datele  ştiinţii,  ci  prelungind 
doar  liniile,  pe  care  ni-le  trage  ea,  întrezărim  ceva  din  soluţia 
căutată,  dacă  afirmăm  că  vieaţa  este  o  călătorie  pe  mare.' 

‘  însemnează  asta  că  pământul  e  condamnat  să  piară  şi  că,  prin  urmare,  trebuie 
să  rămână  totdeauna  un  loc  de  suferinţă  şi  de  moarte?  Nu  credem.  Credem  mai  de 
grabă,  cu  o  convingere  din  ce  în  ce  mai  fermă  şi  mai  veselă  că,  chiar  dacă  el  e  chemat 
să  dispară,  asta  nn  se  va  întâmplă  decât  dupăce  se  va  stabili  pe  el  împărăţia  lui  Dum¬ 
nezeu.  Această  împărăţie,  mai  curând  sau  mai  târziu,  se  va  stabili  aici  pe  pământ  şi 
pretutindeni  în  univers.  Altminteri,  Hristos,  Regele,  nu  ne-ar  fi  învăţat  să  ne  rugăm  lui 
Dumnezeu:  «Vie  împăr.ăţia  Ta!  Facă-se  voia  Ta,  precum  în  cer  aşa  şi  pre  pământii' 

Să  luăm  o  altă  comparaţie  din  vieaţa  de  toate  zilele. 

Noi  toţi  trebuie  să  fi  trecut  prin  scoale,  care  ne-au  pregătit 
pentru  chemarea  noastră  pământească.  Toţi  am  primit  o  educaţie 
dela  părinţi  sau  dela  învăţătorii  noştri.  Vieaţa  pământească  nu 
ne  aminteşte  ea  oare  acest  timp  de  şcoală?  Căci,  la  urma  urmei, 
oricât  de  înaintaţi  în  vârstă,  oricât  de  instruiţi  am  fi,  noi  recu¬ 
noaştem  zilnic  că  mai  avem  multe  lucruri  de  învăţat  şi  cei  mai 
învăţaţi  constată  cei  dintâi  acest  lucru.  Suntem,  dar,  pe  pământ 
la  şcoală.  De  aci  expresiunea  întrebuinţată  aşa  de  des:  Şcoala 
vieţii.  Niciodată  nu  vom  ajunge  pe  pământ  să  zicem:  ^Mi-am 
terminat  educaţia;  nu  mai  am  nim.ic  de  învăţat.;  Şi  daca,  din  în¬ 
tâmplare,  ar  vorbi  cineva  astfel,  ar  dovedi  prin  asta  că  e  un  mare 
ignorant  şi  nimic  mai  mult. 

Vieaţa  e  deci  o  şcoală,  un  timp  în  care  ne  educăm.  Dar, 
orice  învăţare  are  un  scop.  Nu  ne  ducem  la  şcoală  pentru  şcoală, 
ci  i.e  ducem  spre  a  ne  instrui  în  vederea  unui  scop.  Când  acesta 
e  ajuns,  şcoala  încetează.  Scopul  vieţii  nu-1  ajungem  pe  pământ, 
deoarece  aici  noi  suntem  totdeauna  la  şcoală.  El  e  aiurea,  şi  ge- 
neraţiunile  omeneşti  sunt  nişte  grupe  de  elevi,  care  se  formează 
pentru  o  carieră  viitoare. 

Dar,  va  zice  cineva,  la  ce  poate  servi  acest  timp  de  prepa¬ 
rare?  Să  formeze  oameni  cât  se  poate  de  complecţi.  Trebuie  ca 
sub  influenţa  a  mii  de  împrejurări  din  vieaţa  noastră,  să  devenim 
personalităţi  complecte  pe  acest  pământ.  Omul  nu  se  naşte  per¬ 
soană,  ci  ajunge  persoană. 

Dupăce  a  fost  individ  al  unei  specii,  el  e  chemat  apoi  să 
ajungă  persoană,  creând,  apoi  desvoltându-şi  personalitatea  şi,  în 
acest  sens,  se  poate  zice  că  e  creator  şi  că  participă  la  activi¬ 
tatea  lui  Dumnezeu. 

Pământul  ar  fi  deci  un  mare  atelier,  în  care  s’ar  formă  per¬ 
sonalităţi,  şi  vom  vedea  că  altfel  el  n’are  nici  un  sens. 

Marele  Vinet  zicea:  Vieaţa  e  o  datorie  de  împlinit,  nu  o 
plăcere.  Ea  nu  e  nici  o  zi  de  sărbătoare,  nici  o  zi  de  doliu,  ci 
o  zi  de  lucru  ?.  Gândiţi-vă  bine  şi  veţi  vedea,  că  această  datorie 
nu  înseamnă  nimic,  daca  iiare  ca  rezultat  formarea  unei  perso¬ 
nalităţi  libere,  făcute  în  vederea  unei  destinaţiuni  superioare.  Spre 
a  lucră  la  desvoitarea  fiinţei  noastre,  avem  ia  îndemână  instru¬ 
mente,  care  ne  sunt  de  mare  folos.  Deşi  aceste  instrumente  n’au 
totdeauna  mare  valoare  în  ele  însele,  au  însă  valoare  prin  rezul¬ 
tatele,  pe  care  le  pot  produce.  Se  aseamănă  cu  jucăriile  care  n’au 
importanţă  decât  prin  aceea  că  sunt  necesare  desvoltărei  copi¬ 
lului.  Puţin  impoartă,  in  definitiv,  că  acesta  din  urmă,  după  un 
anumit  timp,  îşi  strică  calul  de  lemn,  păpuşa  sau  soldaţii  de  plumb, 
cu  care  se  juca.  Puţin  impoartă  că,  mai  curând  sau  rnai  târziu, 

aceste  obiecte  presară  pământul  cu  sfărâmăturile  lor.  Esenţialul 
e  ca  facultăţile  copilului,  exersându-se  cu  aceste  jucării,  să  se  fi 
desvoitat  în  vederea  lucrurilor  vârstei  mature.  Vine  un  moment 
când  ceeace  înveselea  pe  copil  nu-1  mai  înveseleşte,  ---  probă 
evidentă  de  progresele  pe  care  le-a  făcut. 

Lucrurile  pământeşti  servesc  deasemenea  la  desvoltarea  omului. 
Priviţi  mai  întâi  pământul,  această  jucărie  enormă,  de  care  oa¬ 
menii  se  servesc  de  atâtea  şi  atâtea  veacuri.  Câte  lucruri  con¬ 
ţine  el,  lucruri  pe  care  omul  le  descopere  treptat-treptat,  pe  mă¬ 
sură  ce  se  civilizează,  fără  să  mai  vorbim  de  acelea  care-i  rămân 
de  descoperit.  Puţin  ne  impoartă  că  într’o  zi  pământul  va  deveni 
un  mormânt,  dacă  cel  puţin  ipoteza  savanţilor  se  va  realiză.  Ne¬ 
număratele  construcţiuni  de  tot  felul,  cu  care  îl  acopere  omul, 
pot  fi  fără  folos,  —  indiferent  —  chestia  e  dacă  omul  s’a  servit 
de  ele  pentru  desvoltarea  lui  şi  dacă  omenirea  şi-a  ajuns  scopul 
prin  el.  Planeta  poate  să  se  rostogolească  singură  în  infinit  şi 
chiar  să  se  descompună:  ea  nu-şi  va  fi  împlinit  mai  puţin  desti¬ 
naţia  ei,  servind  ca  loc  pentru  desvoltarea  a  mii  şi  milioane  de 
generaţii  omeneşti. 

Şi  chemarea  cuiva,  oricare  ar  fi  ea,  nu  joacă  ea  oare  un  rol  tot  atât 
de  important  în  formarea  personalităţii  noastre?  Nu  e  vorba  numai 
de  a  câştigă  parale,  fabricând  anumite  obiecte,  mai  mult  sau  mai 
puţin  folositoare,  ori  împlinind  cutare  sau  cutare  carieră,  mai  mult 
sau  mai  puţin  cu  vază:  îndărătul  acestei  rutine,  care  caracteri¬ 
zează  aproape  toate  vocaţiunile  pământeşti  e  altceva.  Această  ru¬ 
tină  îşi  are  şi  ea  raţiunea  ei  de  a  fi.  Prin  ea  omul  se  perfec¬ 
ţionează  treptat-treptat,  numai  să  ştie  să  se  ridice  deasupra  do¬ 
meniului  material.  Aceasta  e  cel  puţin  singurul  motiv  care  poate 
face  pe  umilitul  lucrător  şi  pe  modesta  servitoare,  să  se  bucure 
fiecare  de  poziţia  sa.  Ei  trebuie  să  se  convingă  bine  că,  împli- 
nindu-şi  datoria  conştiincios,  pot  face,  în  total,  tot  atât  de  mult 
ca  şi  advocatul  care  pledează  la  tribunal,  ca  şi  deputatul  din 
sfatul  ţării  sau  bancherul  care  strânge  capitaluri  necesare  pentru 
mari  întreprinderi. 

Admirabil  e  deasemenea  şi  celalalt  instrument  numit  corp, 
organism  foarte  complex,  care  ne  permite  nu  numai  să  trăim  pe 
acest  pământ  şi  să  intrăm  în  legătură  cu  lumea  materială,  dară 
ne  ajută  şi  ia  desvoltarea  facultăţilor  noastre  superioare,  intr’un 
sens,  corpul  omenesc  e  totdeauna  acelaş  şi  totuşi,  cum  variază 
ei,  după  rasă  şi  temperament! 

Există  însă  instrumente  de  desvoltare  şi  mai  preţioase,  care 
sunt  destinate  să  dureze  mult  timp,  transformându-se :  vreau  să  vorbesc 
de  acel  mare  organism,  care  se  numeşte  omenire  şi  de  acele  or¬ 
ganisme  mai  puţin  mari,  cuprinse  în  cel  dintâi  şi  care  sunt  patria 


236 


şi  familia.  N’avem  oare  în  ele  trei  sfere,  care  se  pătrund  una  pe 
alta,  şi  în  care  are  să  se  desvoalte  activitatea  omului?  Sau  trei 
ateliere,  care  servesc  omului  să  facă  ucenicia  afecţiunilor  pentru 
care  este  chemat? 

Mai  întâi  familia,  acest  cerc  intim  unde  începem  să  iubim : 
într’un  sens,  în  vieaţa  familiară  se  găsesc  toate  afecţiunile:  iu¬ 
birea  filială,  iubirea  frăţească,  iubirea  conjugală,  iubirea  de  părinţi, 
cea  din  urmă  fiind  cea  mai  importantă.  Câte  ocaziuni  pentru 
inima  omenească  de  a  se  desvoltâ!  Ce  minunată  instituţiune  e 
familia  cu  frecările  ei  nenumărate!  Nu  e  ea  oare  un  admirabil 
angrenaj,  ca  o  maşină  de  luminat,  unde  individul  e  prins  cu  toate 
colţurile  lui,  cu  toate  asperităţile  lui  şi  cu  egoismul  lui,  care,  graţie 
frecărilor,  vor  dispărea  treptat-treptat  ?  Şi  cum  se  perfecţionează 
angrenajul,  când  copiii  vin  unii  după  alţii,  cu  individualităţi  dife¬ 
rite,  întocmai  ca  nişte  pile  mici,  care  desăvârşesc  opera  dălţii  şi 
a  rândelei  1 . . . 

Însuşi  faptul  repeţirii  neîntrerupte,  fie  chiar  al  rutinei,  joacă 
un  rol  important;  căci  aici  e  întocmai  ca  cu  acele  pietri  preţioase 
care  nu-şi  capătă  adevărata  lor  valoare,  decât  dupăce  au  trecut 
prin  diferite  lustruiri.  Regăsim  în  familie  mişcarea  vrăbiei  pe  roata 
ei,  dar  cu  un  element  cu  totul  nou :  transformarea  şi  progresul 
gradat  în  mişcare.  Vai  omului  care,  neînţelegând  scopul  vieţei  fa¬ 
miliare  se  nelinişteşte,  se  răsteşte,  se  supără  şi,  spre  a  scăpă  de 
ceeace  numeşte  «corvadă,  angara  ,  caută  distracţii  la  cafenea  sau 
aiurea ! ... 

Omul,  ieşit  din  copilărie,  întâlneşte  alăturea  de  familie  un  al 
doilea  cerc  restrâns.  Patria  continuă  opera  familiei.  Ea  desvoaltă 
inima,  punându-i  înainte  fiinţe  nouă  de  iubit.  Chestiuni  de  un  in¬ 
teres  mai  general  i-se  oferă  şi  el  va  lucră  la  deslegarea  lor.  Dar 
foarte  repede,  se  isbeşte  de  păreri  diferite  de  a  lui,  întâlneşte  o 
opoziţie  la  care  nu  se  aşteptă.  In  sanctuarul  intim  al  familiei 
el  eră  ascultat  de  toţi;  îi  eră  mai  uşor  să-şi  impună  păre¬ 
rile  lui,  dar  se  expuneă  pericolului  de  a  nu  vedeă  chestiunile  decât 
dintr’o  parte^  ceeace  puteă  să-i  facă  spiritul  strâmt  şi  autoritar. 
In  vieaţa  politică  şi  civilă,  din  contră,  întâlneşte  zilnic  oameni  tot 
aşa  de  inteligenţi  ca  şi  el,  dacă  nu  mai  inteligenţi,  care  nu  îm¬ 
părtăşesc  ideile  lui  şi  care  au  idei  tot  aşa  de  bune,  sau  poate 
chiar  şi  mai  bune  ca  ale  lui.  învaţă  atunci  să  judece  lucrurile 
dintr’un  punct  de  vedere  diferit  de  al  său!  Orizonturile  i-se  lărgesc. 

Astfel  se.  formează  partidele,  care’şi  au  desigur  şi  ele  rolul 
lor,  grupând  pe  indivizi  după  tendinţele  respective.  Numai  dacă 
ele  s’ar  iubi,  complectându-se  unele  pe  altele,  în  loc  de  a  se  luptă 
şi  uri!  Fiecare  partid,  luat  în  parte,  nu  reprezintă  decât  o  parte 
a  adevărului,  nu  adevărul  întreg.  Acesta  nu  va  puteă  fî  ajuns 

decât  trăind  în  unire.  Ce  însemnează  asta  decât  că,  colectivi¬ 
tatea  aceasta  mare,  numită  patrie,  joacă  un  rol  important  în  des- 
voltarea  fiinţei  omeneşti? 

Tot  aşa  e  când  dela  patrie  ne  ridicăm  Ia  omenire;  şi  ea  e 
un  atelier  minunat  pentru  desvoltarea  personalităţilor  şi  ea  con- 
tribue  la  lărgirea  inimei  omului,  procurându-i  un  obiect  mult  mai 
vast  de  iubit.  Cu  cât  omul  e  mai  civilizat,  cu  maniere  mai  bune, 
cu  atât  înţelege  că  fiecare  popor  îşi  are  rolul  lui,  că,  făcând  să 
dispară  numai  unul,  ar  însemnă  să  producem  un  gol  în  familia 
omenească.  Fiecare  reprezintă  anumite  idei,  anumite  tendinţe  par¬ 
ticulare,  pe  care  trebuie  să  le  apropiem  unele  de  altele,  spre  a 
ajunge  la  un  tot  într’adevăr  organic! 

O !  dare-ar  Dumnezeu  ca  această  noţiune  de  fraternitate  să 
prevaleze!  Nu  s’ar  mai  vedea  atunci  ridicându-se  atâtea  bariere 
între  popoare;  fortăreţele  s’ar  distruge  îndată;  militarismul  s’ar 
desfiinţa  şi  ar  economisi  în  folosul  statelor  sume  de  bani  incal¬ 
culabile.  In  loc  să  facă  răsboiu,  popoarele  s’ar  apropia.  Prin 
unirea  lor  ar  face  minuni.  Fraternitatea  universală,  iată  Ia  ce  ar 
trebui  să  tindă  toate  sforţările  oamenilor  cinstiţi ;  şi  dacă  ar  is- 
butî  s’o  ajungă  vor  fi  lucrat  mai  mult  pentru  desvoltarea  omului, 
decât  toţi  savanţii  lumei,  căci  iubirea  omului  e  una  din  cele  mai 
importante  rotiţe  din  mecanismul  universal,  care  serveşte  la  de¬ 
săvârşirea  noastră  aici. 

Nu  merg  mai  departe  cu  enumărarea  acestor  instrumente  puse 
în  mânile  noastre  spre  a  ne  desvoltâ.  Cele  ce  preced  sunt  de 
ajuns,  spre  a  ne  face  să  înţelegem  că,  îndărătul  aparenţei  rotiţei, 
există  un  plan  providenţial,  care  se  desfăşură  dela  sine  numai 
prin  jocul  diferitelor  rotiţe  indicate  mai  sus.  Aceste  instrumente 
e  drept  că  sunt  departe  de  a  fi  desăvârşite;  adesea  chiar,  sunt, 
nu  zic  rele,  dar  prea  imperfecte. 

Acest  caracter  de  imperfecţiune  este  el  oare  un  bine  sau 
un  rău?  Eu  cred  că  e  un  bine  şi  asta  se  dovedeşte  printr’un 
fapt  de  experienţă  zilnică:  e  cunoscut  că  un  lucrător  bun  va  ştî 
totdeauna  să  tragă  folos  dintr’o  unealtă  rea. 

Mai  mult:  defectuozităţile  acestei  unelte  îl  vor  sili  să-şi 
bată  capul  în  aşa  fel,  încât  facultăţile  i-se  vor  desvoltâ  cu  atât 
mai  mult.  Cei  mai  mari  inventatori,  n’au  avut  adesea  în  mâni 
decât  instrumente  foarte  rele.  Nevoia  e  mama  industriei.  Nevoia 
face  virtutea.  De  acî  marele  număr  de  oameni  distinşi  şi  folo¬ 
sitori  ţărei  lor,  cari  au  eşit  din  clasa  populară.  Obligaţiunea  de 
a-şi  asigură  existenţa,  munca  aspră  pentru  câştigarea  pânii  zilnice, 
uneori  chiar  privaţiunile  sunt  o  pregătire  mult  mai  bună  pentru 
o  vieaţă  comodă,  decât  o  vieaţă  uşoară,  în  care  tânărul  are  totul 
în  abundenţă.  Ne  putem  îndoi  că  Edison  ar  fi  ajuns  marele  elec- 

trician  pe  care-1  ştim,  dacă  ar  fi  avut  avere  şi  dacă  grijile  celor 
săraci  i-ar  fi  fost  străine.  Câţi  tineri  n’ar  fi  jucat  un  rol  folositor 
în  ţara  lor,  dacă  ar  fi  avut  o  situaţie  modestă!  De  asemenea, 
ceeace  am  putea  dori  mai  bine  unora  din  ei,  ar  fi  pierderea  bo¬ 
găţiei,  obligându-i  la  lucru.  E  bine  să  spunem  aceasta  şi  s’o  re- 
pekni  mai  ales  acelora  care  doresc  binele  altuia  şi  care-şi  înclii- 
puesc  că  ar  fi  mult  mai  folositori  dacă  ar  fi  bogaţi. 

Tot  aşa  e  şi  cu  celalalt  instrument,  numit  corp.  Unul  se  plânge 
de  sănătatea  Iui  delicată,  de  sistemul  nervos  prea  sensibil,  fără 
să-şi  închipue  că  aceste  imperfecţiuni  îşi  au  şi  ele  rolul  lor  în 
desvoltarea  personalităţii  lui.  Cine  ştie  dacă  unealta  particulară, 
pe  care  o  are  în  mână,  nu  e  tocmai  aceea  care-i  convine  mai 
bine  în  împrejurările  prin  care  trece  şi  în  vederea  scopului  pe  care 
vrea  să-l  ajungă.  Ni-se  vorbeşte  de  copii  foarte  bine  crescuţi, 
cari  datorează  lucrul  acesta  tocmai  sănătăţii  delicate  a  mamei 
lor.  îngrijirile  cu  care  i-a  înconjurat,  i-a  silit  să  se  uite  pe  ei  înşişi 
spre  a  se  gândi  la  alţii.  Ah !  dacă  am  şti  uneori  să  ne  ridicăm 
deasupra  materiei  şi  să  zărim  imposibilul,  ar  rămânea  uimiţi,  vă¬ 
zând  cât  de  bine  e  organizat  totul  pe  pământ,  spre  a  face  din 
pământ,  nu  zic  un  loc  de  delicii,  nu  desigur,  ci  laboratorul  cel 
mai  bun  pentru  formarea  personalităţilor  omeneşti. 

Cu  o  condiţiune  însă;  Să  ne  înţelegem  bine  ce  va  să  zică 
o  personalitate  complectă  şi  care-i  idealul,  pe  care  trebuie  să-l 
ajungă  omul.  Organismul  omenesc  e  sediul  nu  numai  al  unei 
vieţi  vegetale  sau  animale,  ci  şi  al  unei  colecţiuni  de  vieţi,  care 
se  suprapun  unele  peste  altele.  S’a  zis;  Omul  e  un  microcosm, 
adecă  o  lume  în  mic.  Ideea  e  justă,  fiindcă  descoperim  la  el  toate 
vieţile,  care  există  pe  acest  pământ;  vieaţa  minerală,  dacă  se  poate 
vorbi  de  vieaţă  în  combinaţiile  chimice  care  se  petrec  în  materie, 
vieaţa  vegetală  şi  vieaţă  animală.  Dar  Ia  aceste  vieţi  diferite  la 
om  se  mai  adaugă  una  nouă  şi  anume,  vieaţa  morală,  care  trebuie 
să  stăpânească  peste  toate  celelalte  şi  să  facă  din  om  o  perso¬ 
nalitate  morală. 

Această  vieaţă  morală  constă  în  a  luâ  din  ce  în  ce  mai  mult 
conştiinţă  de  noi  înşine;  a  ne  ridică  mai  presus  de  determinis¬ 
mul  materiei,  spre  a  intră  în  lumea  libertăţii,  prin  săvârşirea  bi¬ 
nelui;  a  lua  conştiinţă  de  noi  înşine,  a  recunoaşte  în  adâncul 
fiinţei  noastre  o  lege  obligătoare,  expresiune  a  unei  voinţe  supe¬ 
rioare  omului,  a  ascultă  de  această  lege  şi,  prin  chiar  faptul  acesta, 
a  deveni  liberi  şi  sfinţi;  iată  evoluţia  vieţii  morale,  propusă 
omului,  singura  care,  în  definitiv,  dă  valoare  existenţei  pămân¬ 
teşti.  Ea  e  coroana  tuturor  vieţilor  de  pe  pământ,  fiindcă  prin 
vieaţa  morală  şi  numai  prin  ea,  materia  ajunge  să  se  supună  pe 
deplin  spiritului.  Suprimaţi  vieaţa  morală  şi  existenţa  omului  de- 

vine  un  non  sens.  La  întrebarea :  Să  trăeşti  —  pentru  ce  ?  nu 
se  poate  da  atunci  nici  un  răspuns.  Acest  lucru  e  aşa  de  ade¬ 
vărat,  încât,  cu  tot  curentul  materialist  şi  necredincios,  care  tâ- 
reşte  pe  aţâţi  contemporani  de  ai  noştri,  ideea  pe  care  ne-o  fa¬ 
cem  despre  valoarea  omului  se  transformă  încetul  cu  încetul,  pe 
măsură  ce  omenirea  progresează.  In  copilărie  apreţiem  mai  mult 
forţa  musculară,  frumseţea  fizică.  In  urmă,  bogăţia,  o  casă,  echi- 
pagii  frumoase,  veştminte  luxoase;  apoi  talentele  intelectuale  şi 
artistice  şi  la  urmă  valoarea  morală  primează  asupra  tuturor  ce¬ 
lorlalte.  Un  om  se  preţueşte  după  vteaţa  lui  morală.  Ce  însem¬ 
nează  asta  decât  că  adevărata  vieaţă  a  omului  e  vieaţa  morală? 
Toate  celelalte  ajung  la  ea,  dupăce  au  făcut-o  cu  putinţă.  Apa¬ 
renţele  pot  contrazice  uneori  această  teză.  Să  treacă  numai  ani, 
veacuri  chiar,  şi  se  va  vedea  ce  inviorare  se  poate  produce  în 
spiritul  oamenilor,  din  cauza  cutărui  sau  cutărui  personaj  istoric. 

Prin  urmare  esenţialul  pe  pământ  pentru  un  individ  nu  e 
de  a  avea  facultăţi  superioare,  avere  mare  sau  cunoştinţe  vaste,  ci 
de  a  căută  să  realizeze  idealul  moral,  pe  care  conştiinţa  lui  i-1 
arată.  Numai  acest  ideal  e  adevăratul  ideal,  căci  numai  el  e  la 
îndemâna  tuturor. 

Dacă  privim  din  alt  punct  de  vedere,  vedem  şi  mai  mult 
importanţa  vieţii  morale  în  fiinţa  omenească.  Această  vieaţă  face 
ca  omul  să  caute  pe  semenii  săi  spre  a  se  uni  cu  ei  prin  iubire 
şi  a  formă  astfel  o  adunare  de  fiinţe  morale.  Se  poate  afirmă 
chiar,  că  idealul  moral  nu  se  poate  ajunge  pe  deplin  decât  în 
colectivitate.  Nu  că  individul  trebuie  sacrificat  întregului,  deoarece 
întregul  depinde  de  indivizi  şi  pentru  întreg  e  necesar  ca  aceştia 
să-şi  ajungă  deplina  lor  desvoltare.  Mi  se  pare  că  aici  avem  un 
fel  de  acţiune  şi  reacţiune;  individul  contribue  la  binele  tuturor 
şi  binele  tuturor  contribue  la  binele  individului.  Cu  alte  cuvinte, 
omenirea  formează  un  organism  vast,  o  familie  imensă,  ai  cărei 
membri  sunt  solidari  între  dânşii.  Scopul  vieţii  pământeşti,  prin 
urmare,  e  de  a-i  face  să  formeze  diferite  grupări  naturale,  incon¬ 
ştiente,  ca  să  zicem  aşa,  grupări  voluntare  şi  libere,  un  regat  de 
fiinţe  morale,  trăind  unele  pentru  altele  şi  unele  cu  altele  pentru 
Dumnezeu. 

Ştim  că  există  un  anumit  număr  de  regnuri  care  corespund 
diferitelor  vieţi  semnalate  adineauri :  regnul  mineral,  vegetal  şi 
animal.  Omul,  prin  corpul  său,  face  parte,  vrând-nevrând,  din 
toate  trei,  însă  el  e  chemat  să  intre  în  chip  liber  într’un  regn  su¬ 
perior,  regnul  fiinţelor  morale,  căci  numai  aci  îşi  poate  ajunge 
deplina  desvoltare  a  personalităţii  lui.  De  altfel  nimeni  nu  e  forţat 
să  intre  în  acest  domeniu. 

Toţi  sunt  candidaţi,  însă  puţini  devin  membrii  şi  asta  prin- 
tr’un  act  liber  de  voinţă. 

Acest  lucru  ne  sileşte  să  facem  un  pas  mai  departe.  Trebuie 
să  constatăm  că  pe  pământ,  acest  regat,  această  împărăţie,  e 
doar  schiţată.  Ea  nu-şi  poate  ajunge  aici  deplina  desvoltare,  căci 
moartea  răpeşte  neîncetat  pe  aceia  care  fac  parte  din  ea.  Familia 
e  mereu  sdruncinată  din  cauza  înclinărilor  acelora  care  o  compun. 
Numai  într’o  patrie  mai  bună  îşi  va  putea  ajunge  creatura  spi¬ 
rituală  deplina  desvoltare.  Scopul  vieţii  pământeşti  e  deci  vieaţa 
vecinică.  La  întrebarea :  Să  trăeşti— pentru  ce  ?  vom  răspunde, 
în  ultima  analiză:  Ca  să  înveţi  să  trăeşti  vecinie. 

Doar  observaţi  că  numai  aşa  va  ajunge  omul  la  fericire.  S’a 
pretins  că  fericirea  e  scopul  vieţii.  Nu  cred  că  e  chiar  aşa,  căci 
atunci  ea  ar  fi  un  element  care  ar  servi  la  alimentarea  egoismului 
nostru.  Nu  e  mai  drept  oare  să  zicem,  că  fericirea  e  doar  un 
scop  secundar  al  vieţii?  Probă  că  cel  mai  bun  mijloc  de  a  o 
ajunge  e  de  a  nu  căută  fericirea  ta  proprie,  ci  pe  a  altuia.  Ade¬ 
vărata  fericire,  de  altă  parte,  nu  e  aceea  pe  care  ne-o  poate  da 

pământul,  ci  e  de  ordin  superior  şi  vine  de  sus. 

Ştim  cu  toţii  din  experienţă,  că  lucrurile  noastre  cele  mai 
curate  şi  cele  mai  adânci  au  fost  lucrurile  conştiinţei.  Numai  prin 

aceste  bucurii  am  întrevăzut  o  lume  a  fericirei,  mult  mai  presus 

ca  sărmanul  nostru  pământ.  Eră  o  adiere  de  vânt,  care  ne  anunţă 
vârful  muntelui. 

Par’că  aud  o  obiecţiune,  pe  care  mulţi  cetitori  mi-o  vor  face : 
Toate  acestea  sunt  lucruri  frumoase,  dar  imposibile  de  realizat. 
Noi  ne  aflăm  într’o  lume,  unde  stăpâneşte  desordinea  şi  ceeace 
vedem  noi  e  departe  de  a  corespunde  descrierii  d-voastre.  Ştiu 
şi  studiul  viitor,  va  aveă  ca  obiect  tocmai  constatarea  răului  care 
ne  înconjoară  şi  aflarea  cauzei  lui.  De  data  asta  nu  vreau  să  ter¬ 
min  fără  a  vă  spune  un  cuvânt  din  Evanghelie.  Dacă  cunoa¬ 
şteţi  creştinismul  autentic,  acela  a  lui  Hristos,  veţi  observa  că  sco¬ 
pul  lui  nu  e  scopul  unei  biserici  sau  a)  unei  teologii  particulare, 
ci  acela  pe  care  vi-1  voiu  spune  îndată.  Acest  scop  e  dublu !  E 
vorba  mai  întâi,  de  a  pune  pe  om  în  stare  să-şi  formeze  perso¬ 
nalitatea  Iui,  redându-1  lui  însuşi,  ca  să  zic  aşa.  Omul  atunci  se 
simte  că  e  o  fiinţă  personală,  a  cărui  valoare  stă  în  conştiinţă.  In 
urmă,  acest  om  reconstruit  şi  creat  din  nou  trebuie  să  facă  parte 
dintr’o  împărăţie  superioară,  tocmai  prin  această  creare  din  nou, 
pe  care  Evanghelia  o  numeşte  Renaştere.  Această  împărăţie  nu  e 
alta  decât  împărăţia  cerurilor  sau  împărăţia  lui  Dumnezeu,  expre- 
siune  pe  care  o  întâlnim  în  Evanghelie  de  43  de  ori  în  gura 
lui  lisus  Hristos.  El  se  dă  ca  întemeietorul  acestei  împărăţii.  Ca 
să  putem  face  parte  din  ea,  trebuie  mai  întâi  să  fim  ai  Lui. 
Deasemenea,  nu  cred  că  un  om  va  putea  ajunge  pe  pământ  sco¬ 
pul  real  al  vieţii  lui,  fără  a  fi  creştin.  Numai  creştinismul  ne  dă 

un  răspuns  satisfăcător  la  întrebarea:  Să  trăeşti?  Pentru  ce?  A 
VOI  să  te  lipseşti  de  lisus  Hristos,  înseamnă  a  nu  şti  pentru  ce 
trăeşti,  înseamnă  să  te  lipseşti  de  vieaţă. 

Aş  vrea  să  adresez  cetitorilor  mei  o  înştiinţare  solemnă,  dacă 
până  în  prezent  au  privit  vieaţa  în  chip  uşuratic  ca  un  joc  sau 
numai  ca  o  afacere  pământească.  Să  ştie  bine  deci:  Vieaţa  e  ceva 
serios,  prea  serios,  fiindcă  de  ea  depinde  eternitatea  noastră.  De 
altminteri  n’au  decât  să  asculte  vocea  conştiinţei.  Niciodată  vocea 
ei  nu  e  aşa  de  solemnă,  ca  atunci  când  ne  vorbeşte  de  scopul  vieţii. 

De  altă  parte,  acelora  dintre  cetitori,  cari  sunt  trişti  şi  des¬ 
curajaţi  gândindu-se  că  vieaţa  lor  prea  e  materială,  fiind  ocupaţi  cu 
un  lucru  manual  neîntrerupt,  care  pare  a  nu  avea  nici  o  uşe  veci- 
nică,  le  voiu  zice:  Nu  vă  amăgiţi!  Vieaţa  voastră  nu  e  inutilă 
dimpotrivă  ea  poate  avea,  o  poartă  mare,  prea  mare;  căci  nu  e 
vorba,  înainte  de  toate,  de  a  produce  cutare  sau  cutare  operă 
pământească,  mai  mult  sau  mai  puţin  durabilă:  Ceeace  cere  Dum¬ 
nezeu  dela  noi  e  ca,  cu  ajutorul  lucrurilor,  luptelor  şi  chinurilor 
noastre,  să  ne  desvoltăm  fiinţa  morală  şi  să  devenim  membri  ai 
împărăţiei  vecinice.  La  urma  urmei,  pe  patul  de  moarte,  se  strâng 
toate  vocaţiunile  şi  toate  poziţiunile.  Un  singur  luciu  ne  inte¬ 
resează  atunci:  Scopul  pentru  care  am  tr.ăitaicipe  pământ  Curaj 
dar!  Vieaţa  noastră  are  o  valoare  infinită,  fiindcă  ea  conţine  în 
genere  eternitatea  noastră  întreagă. 

Când  Regele  Solomon  puse  să  se  construiască  măreţul  tem¬ 
plu  din  Ierusalim,  ni  se  spune  că  toate  pietrile  întrebuinţate  la 
această  clădire  trebuiau  tăiate  în  cariere  şi  aduse  gata,  astfel  că  nu 
se  auzea  nici  un  sgomot  fiecare  fiind  aşezată,  fără  vreun  instru¬ 
ment  de  fier,  la  locul  ei  determinat  mai  dinainte.  Tot  sgomotul 
se  făcea  în  carieră. 

Tot  aşa  e  şi  cu  omul,  această  piatră  vie,  care  trebuie  să  ocupe 
într’o  zi  un  loc  oarecare  în  edificiul  spiritual,  care  se  construeşte 
încet,  încet,  în  lumea  nevăzută.  Pe  pământ  avem  cariera  cu  sgomot, 
activitatea  ei  mistuitoare,  lucrul  ei  neîncetat  şi  desordinea  ei 
aparentă.  Sus,  construcţiunea  se  preface  într’o  ordine  desăvârşită 
într’o  armonie  sublimă,  fiecare  ajungând  la  punctul  destinat,  la  io- 
locLil  determinat  de  mai  nainte. 

Unica  afacere  pe  acest  pământ,  singura  care  are  interes,  la 
urma  urmei,  e  ca  fiecare  să  se  lase  cu  deplină  încredere  în  voia 
Marelui  Arhitect,  spre  a  fi  tăiat,  sculptat,  lustruit  cum  i-se  va 
părea  Lui  mai  bine  şi  după  planul  pe  care  numai  El  îi  cunoaşte. 
A  consimţi  Ia  asta  însemnează  a  arătă  că  am  înţeles  scopul  vi¬ 
eţii,  însemnează  a  recunoaşte  adevăratul  ei  rost. 

Vieaţa  pământească  nu  e  decât  un  minut,  dar  un  minut,  în 
care  se  regulează  o  afacere  vecinică.  Dim.  /.  Cornilescu. 

O  PROPUNERE  ÎN  CHESTIA  MONOGRAFIILOR 

BISERICEŞTI. 

Nu  se  ştie,  ce  ne  aduce  ziua  de  mâne.  Asupra  noastră  ful¬ 
gerele  se  încrucişează  răsboinic,  nori  prevestitori  de  zile  grele  se 
îngrămădesc  mereu.  Seninătatea  dispare  şi  cu  ea  orice  nădejde 
de  mai  bine.  Ce  organizaţie  bisericească,  politică  şi  culturală  ne 
făureşte  viitorul,  e  mister.  Şcoalele  însă  ni  se  risipesc,  sectarii  se 
înmulţesc,  şi  credinţa  slăbeşte.  Şi  nu  ne  cunoaştem  nici  prezentul 
nici  trecutul.  Fie  împrejurările  bune  sau  rele,  avutul  nostru  na¬ 
ţional  e  bine  să  ni-1  cunoaştem  temeinic.  Dar  o  istorie  a  neamului 
românesc  din  Ungaria  nu  există.  Nu  avem  o  istorie  a  organi¬ 
zaţiei  mitropoliilor  şi  a  diecezelor  noastre,  decât  într’o  formă 
mancă  şi  fragmentară. 

Veneratul  Consistor  din  Oradea-mare  ia  1904,  în  confor¬ 
mitate  cu  conciuzul  sinodului  eparhial  de  sub  Nr.  55,  pentru  în¬ 
tocmirea  istoriei  diecezei  Aradului,  a  trimis  cătră  toate  oficiile  paro¬ 
hiale  subordonate  o  circulară,  îndatorindu-le  să  alcătuiască  aşa 
numitele  «Cronici  bisericeşti». 

Şi  ca  să  înlesnească  preoţilor  această  lucrare,  a  dat  şi  câteva 
puncte  de  mânecare,  din  care  extragem  următoarele.  Poate  se  va 
găsi  cineva,  ca  să  le  utilizeze, 

1 . «în  cronică  se  va  expune  hramul  bisericei,  materialul 

din  care  e  edificată,  este  zugrăvită  sau  ba,  şi  ce  reprezintă?  în 
care  an  s’a  edificat?  în  ce  stare  se  găseşte  biserica,  bună,  mediocră, 
ori  slabă?  Cine  sunt  ctitorii  sau  întemeietorii  bisericei?  Când  şi 
prin  care  episcop  s’a  sfinţit?  înainte  de  întemeierea  bisericei  de 
astăzi,  existat-a  altă  biserică  mai  veche?  La  ce  an  şi  prin  cine 
s’a  întemeiat  cea  mai  veche  biserică  în  comună?  Care  sunt  datele 
despre  existenţa  ei  ?  Pe  lângă  datele  istorice  preotul  va  expune 
aici  povestirile  şi  tradiţiunile  rămase  din  bătrâni  relativ  la  trecutul 
bisericei  în  respectiva  comună. 

2.  Ce  cărţi  are  biserica,  înregistrând  pe  rând  nu  numai 
cărţile  cele  sfinte,  ci  tot  felul  de  cărţi,  ce  se  vor  găsi  în  biserică 
transcriind  sau  decopiind  frontispiciul  sau  titlul  întreg  al  fiecărei 
cărţi  cu  numele  autorului  sau  traducătorului,  locul  şi  anul  tipărirei, 
cum  se  află  pe  carte  cu  numeri  cirilici,  iar  in  cărţile  cărora  le 

lipseşte  titlul,  va  indică  pe  scurt  în  câteva  rânduri  materia  despre 
care  tractează  ? 

3.  Fiecare  preot  va  transcrie  şi  copia  per  extensum  şi  în¬ 
tocmai  inscripţiile  ce  se  vor  găsi,  pe  antimisu!  de  pe  sfântul  prestol, 
ori  pe  alte  antimise  mai  vechi,  pe  păreţii  şi  pe  clopotele  bisericei, 
sau  pe  cutare  monument  (cruce)  din  preajma  bisericei,  precum 
şi  toate  însemnările  ce  se  vor  găsi  în  cărţile  bătrâne  sau  pe  tă- 
blile  lor  indicând  titlul  cărţii  din  care  a  scos  însemnarea  şi  numele 
proprietarului. 

4.  Pentru  fiecare  biserică  parohială  preotul  va  arătă  anul 
dela  care  există,  cele  mai  vechi  matricule  ale  botezaţilor,  cunu- 
naţilor  şi  reposaţilor  şi  de  atunci  purtatu-s’au  matricule  fără  în¬ 
trerupere  sau  cu  întrerupere  şi  din  care  an  lipsesc?  Pe  lângă 
matricule  mai  are  biserica,  oficiul  parohial  vreo  colecţiune  de 
alte  documente,  de  pildă,  «Protocoalele  circularelor»  bătrâne,  şi 
din  care  ani?  Are  şi  avut-a  comuna  bisericească  familii  istorice, 
vrednice  de  pomenire  sau  cu  diplome  nobilitare  şi  dela  care 
domnitor  şi  din  care  an  datează  diplomele  nobilitare  ?  Care  sunt 
numele  acelor  familii?  Cine  au  fost  din  timpurile  cele  mai  vechi 
preoţi  în  comună?  Cine  e  astăzi  preotul,  ce  şcoli  a  absolvat,  pe 
lângă  teologie?  Când  şi  prin  care  episcop  s’a  hirotonit?  De  câţi 
ani  e,  şi  câţi  ani  de  serviciu  are? 

5.  Tot  în  «Cronica  bisericei»  preotul  va  arătă  începutul  şi 
istoricul  şcoalei  în  comuna  sa,  cu  numirea  învăţătorilor  cari  au 
funcţionat  până  în  prezent,  materialul  din  care  e  zidită  şcoala, 
şi  starea  ei  de  astăzi. 

6.  Care  e  numărul  familiilor  şi  numărul  sufletelor  în  parohie? 
Câţi  ştiu  ceti  şi  scrie  din  credincioşii  bisericei  ?  Ce  persoane  sau 
bărbaţi  mai  însemnaţi  au  eşit  şi  s’au  distins  în  cursul  timpului 
din  respectiva  comună? 

7.  Cât  pământ  propriu  are  biserica  şi  cât  are  şcoala?  Cât 
pentru  dotaţiunea  preotului  şi  cât  pentru  dotaţiunea  învăţătorului  ? 
Are  biserica  vreun  fond  sau  vreo  fundaţiune  pentru  cutare  scop 
filantropic  sau  cultural,  din  ce  constă  şi  cât  capital  reprezintă?» 

Au  trecut  zece  ani  de  atunci,  dar  cu  toate  acestea  puncte  de 
orientare  pentru  scrierea,  chiar  a  unei  monografii  bune  din  Bihor 

însă  o  monografie  completă  n’a  văzut  lumina  tiparului.  Cronicele  însă 
s’au  scris  şi  s’au  trimis  Veneratului  Consistor.  Ele  însă  în  general 
formează  o  muncă  de  mântuială,  lipsite  de  valoare  istorică.  Se 
bazează  mai  mult  pe  ipoteze,  tradiţii  locale  şi  nu  pe  documente. 

Totuşi  am  mers  cu  un  pas  înainte.  S’a  desvoltat  gustul 
pentru  strângerea  de  acte  şi  documente.  Prea  C.'  Sa  părintele 
vicar,  Vasile  Mangra  a  şi  publicat  în  «Biserica  şi  Şcoala»  o  serie 
bogată  de  documente  preţioase  referitoare  la  dieceza  Aradului. 
Tot  aşa  Sfinţia  Sa  Moise  Popoviciu  şi  regretatul  Sever  Secula, 
iar  dl  Nicolae  Firu,  fost  învăţător  în  Oradea-mare  scoate  de  sub 
tipar:  «Date  şi  Documente  din  trecutul  bisericei  ortodoxe  din 
Oradia-mare»,  «Date  şi  documente  din  trecutul  şcoalelor  române 
din  Bihor».  In  anii  primi  «Revista  Teologică»  încă  publicase  o 
serie  de  articole  judiţioase  asupra  trecutului  Românilor  din  Bihor. 

Până  unde  s’a  ajuns  cu  lucrările  pregătitoare  pentru  întoc¬ 
mirea  istoriei  diecezei  Aradului,  nu  se  ştie.  In  arhiva  comitatului 
Bihor  însă  şi  a  episcopiei  rom.-cat.  de  Oradea-mare,  zac  încă 
multe  documente  neconsuitate.  Ele  ar  aruncă  lumină  asupra  tre¬ 
cutului  nostru  nebulos.  La  comitat  chiar  se  face  o  nouă  aranjare 
a  arhivei  şi  poate,  că  documente  de  interes  pentru  noi,  vor  fi 
aruncate  în  foc. 

Chestia  monografiilor  merită  să  ne  preocupe  mereu.  E  de 
mare  importanţă  pentru  trecutul  nostru. 

Dacă  în  felul  cum  a  fost  contemplată  de  Veneratul  Con¬ 
sistor  arădan,  n’a  ajuns  la  un  rezultat  mulţumitor,  munca  nu  trebuie 
lăsată  în  jumătate,  ci  continuată  şi  pusă  pe  alte  baze. 

în  privinţa  aceasta  eu  aş  aveâ  următoarea  modestă  propunere. 

Fiecare  Consistor  să  facă  monografia  parohiilor  de  sub  ju- 
risdicţiunea  sa,  după  protopopiate.  Fiecare  protopop,  cu  ajutorul 
preoţilor  mai  iscusiţi  să  facă  istoricul  comunelor  din  tractul 
său.  Materialul  adunat  şi  întocmit  să  se  trimită  Consistoarelor, 
unde,  neapărat,  cu  bărbaţii  distinşi  ce-i  avem  acolo,  va  fi  din  nou 
pieptănat  şi  dres.  Punctele  mai  sus  indicate  din  circulara  Vene¬ 
ratului  Consistor  arădan  formează  puncte  de  orientare.  Să  se  mai 
adaugă  însă  altele  privitoare  la  starea  economică,  culturală  şi 
etnografică.  Să  nu  lipsească  nici  fotografii  de  interes,  de  a  bise¬ 
ricilor,  clădirilor  şcolare,  economice  şi  culturale,  precum  şi  altele. 

Fiecare  Consistor  să  întocmească  pentru  tipar  un  volum  de 
mai  multe  sute  de  pagine.  Volumul  ar  putea  fi  întocmit  în  forma 
cum  sunt  scrise  monografiile  comitatelor. 

Aşa  socot  eu,  că  s’ar  putea  eterniza  în  formă  neperitoare 
starea  comunelor  noastre.  Ar  formă  un  izvor  nesecat  de  cunoa¬ 
ştere  a  trecutului  nostru.  Şi  nu-i  o  muncă  atât  de  grea,  ce  pe 
lângă  râvnă  şi  voie  să  nu  se  poată  înfăptui. 

Las  această  idee  la  judecata  celor  chiemaţi. 

Senin. 


IN  CHESTIA  ORGANIZĂRII  CONFERINŢELOR 

PREOŢEŞTI. 

—  o  propunere  şi  o  anchetă.  — 

Dorinţa  vie  a  preoţimii  noastre  de-a  se  constitui  într’un  corp 
capabil  de-a  desvoltă  o  activitate  mai  intensivă  în  interesul 
culturii  proprii  şi  a  chemării  pastorale,  e  pe  cale  de-a  se  realiză. 
Ideea  acestei  organizări  a  format  un  punct  din  programul  revistei 
noastre,  de  aceea  îndată  la  început  am  sulevat-o  şi  am  militat 
pentru  înfăptuirea  ei.  (Vezi;  «Rev.  Teologică»  a.  1909  pag.  349 
şi  următ).  In  curând  au  venit  însă  alţii,  cari,  prin  propaganda 
ce-au  făcut-o  în  jurul  acestei  chestiuni,  le-a  succes  să  o  com¬ 
promită  înaintea  arhiereilor  noştri  şi  să  provoace  opoziţie  în  publi¬ 
cistica  dela  noi.  Văzând  noi  cum  o  idee  salutară  a  fost  făcută 
odioasă,  a  trebuit  să  o  abandonăm  până  Ia  o  ocazie  potrivită. 
Ocazia  a  sosit.  In  sesiunea  trecută  a  sinodului  arhidiecezan,  sub¬ 
semnatul  a  făcut  următoarea  propunere; 

Având  în  vedere,  că  numai  o  preoţime  cultă,  plină  de  devo¬ 
tament  şi  cu  rândurile  închegate  printr^o  unitate  de  vederi  şi  acţiuni, 
poate  satisface  multelor  îndatoriri  ale  chemării  sale  în  zilele  noastre ; 

având  în  vedere,  că  pentru  continua  cultivare  şi  pentru  spri¬ 
jinul  reciproc  al  preoţilor  noştri  intru  îndeplinirea  chemării  lor 
grele  trebuiesc  căutate  mijloace  şi  create  instituţiuni  corăspunzăioare, 
precum  există  asemenea  instituţiuni  în  alte  biserici  şi  la  alte  con¬ 
fesiuni; 

având  în  vedere,  că  o  astfel  de  institaţiune  sunt  şi  conferinţele 
preoţeşti,  cari  au  fost  introduse  şi  la  noi  de  Inaltpreasfinţitul  nostru 
arhiepiscop  şi  mitropolit  loan,  dar  cari,  aşa  cum  există  astăzi,  ne- 

având  o  legătură  mai  strânsă  între  ele,  nu  pot  produce  dorita 
unitate  de  vederi  şi  acţiuni  în  sânul  întregei  preoţimi  din  arhi- 
dieceză,  nu  pot  îndeplini  lucrări  mai  mari,  cari  numai  prin 
întovărăşirea  puterilor  se  pot  îndeplini,  cum  sunt:  publicarea  unei 
reviste  religioase  pentru  popor,  tipărirea  Sţ.  Scripturi,  tipărirea  de 
cărţi  teologice  şi  moralizătoare,  acordarea  de  ajutoare  preoţilor  in¬ 
firmi  şi  familiilor  celor  lipsite,  înfiinţarea  unui  azil  pentru  orfanii 
de  preoţi,  zidirea  aici  în  centru  a  unei  case  pentru  găzduirea  preoţilor, 
şi  alte  asemenea  opere  de  binefacere; 

având  în  vedere,  că  conferinţele  noastre  preoţeşti  nu  au  organe 
executive  şi  astfel  multe  liotărîri  foarte  salutare  ce  le  aduc,  rămân 
numai  pe  hârtie,  ceeace  are  drept  urmare,  că  se  descurajează  preo- 
ţimea  şi  se  împedecă  multe  lucruri  folositoare  pentru  biserică; 

având  in  vedere,  că  asociarea  preoţimii  altor  biserici  şi  con¬ 
fesiuni  pentru  promovarea  culturii  proprii  şi  pentru  realizarea  unor 
scopuri  creştineşti  de  binefacere,  au  dat  roade  foarte  bune\  in  fine 
având  în  vedere,  că  însăşi  preoţimea  noastră  în  repeţite  rânduri 
a  cerut  şi  cere  teren  pentru  o  mai  intensivă  activitate  prin  înto¬ 
vărăşirea  puterilor,  propun: 

Să  fie  autorizat  consista rul  arhldiecezan,  ca  până  la  viitoarea 
sesiune  sinodală  să  alcătuiască  un  proiect  pentru  o  nouă  orga 
nizare  a  conferinţelor  preoţeşti,  dându-le  un  comitet  central  compus 
din  un  număr  de  reprezentanţi  ai  conferinţelor  preoţeşti  tractuale 
şi  dintrun  reprezentant  al  arhiereului  şi  consista rului,  iar  confe¬ 
rinţelor  tractuale  dându-le  câte  un  comitet  ca  organ  execntw  al 
lor.  Scopul  acestei  nouă  organizări  a  conferinţelor  va  fi  celce  l-au 
avat  şi  până  acum,  şi  cel  indicat  in  această  propunere,  precum  şi 
alte  scopuri  salutare,  pe  cari  le  va  fixă  consistorul. 

In  proiectul  de  organizare  se  vor  indică  şi  mijloacele  spirituale 
şi  materiale  pentru  realizarea  acelor  scopuri^. 

Propunerea  aceasta  sinodul  a  transpus-o  consistorului  arhi- 
diecezan  spre  studiare,  iar  consistorul,  în  şedinţa  senatului  bise> 
ricesc  dela  11  Iunie  a.  c.,  a  predat-o  propunătorului  cu  însăr¬ 
cinarea  ca  să  studieze  chestiunea  şi  până  la  31  Dec.  a.  c.,  să 
compună  un  proiect  pentru  o  nouă  organizare  a  conferinţelor 
preoţeşti'^. 

Planul  acestei  nouă  organizări  e  schiţat  în  liniamente  generale 
în  însăşi  propunerea.  Acea  nouă  organizare  va  fi  o  desvoltare  şi 

consolidare  a  conferinţelor  preoţeşti  tractuale,  cari  există  de  mai 
muiţi  ani,  fiind  introduse  la  noi  în  arhidieceză  de  1.  P.  S.  nostru 
arhiepiscop  şi  mitropolit  loan  Meţianu. 

Celce  a  urmărit  cu  atenţiune  activitatea  acestor  conferinţe  a 
putut  constată  şi  lucruri  bune,  dar  şi  multe  defecte  şi  lacune  în 
alcătuirea  lor.  Aceste  lacune  trebuiesc  înlăturate  prin  noua  orga¬ 
nizare,  care  n’are  să  constea  în  altceva,  decât  în  desvoltarea  mai 
departe  a  unei  opere  existente  deja  de  mai  mulţi  ani. 

Pentru  ca  în  proiectul  de  organizare,  pe  care  are  să-I  ela¬ 
boreze  subsemnatul  din  însărcinarea  Prea  Ven,  Consistor  arhi- 
diecezan,  să  se  cuprindă  toate  ideile  bune  şi  dorinţele  salutare 
ale  preoţimii  noastre,  rog  pe  on.  cetitori  ai  acestei  reviste  (ori  din 
care  dieceză  ar  face  parte)  să  binevoiascd  a  mi  le  comunică,  fie 
pe  cale  privată,  fie  cu  dorinţa  de-a  fi  publicate  în  această  revistă, 
ale  cărei  coloane  vor  stă  deschise  pentru  acest  scop. 

Când  proiectul  va  fi  gata,  se  va  publică  în  această  revistă, 
împreună  cu  motivarea  ce  i  se  va  dă,  pentru  a  fi  supus  din  nou 
aprecierii  cetitorilor,  —  şi  numai  după  aceea  va  fi  înaintat  foru¬ 
rilor  noastre  bisericeşti.  Vestim  deci  cu  bucurie  pe  cetitorii  noştri 
că  o  justă  dorinţă  a  lor  e  aproape  de  realizare. 

Vom  mai  reveni  asupra  acestei  chestiuni  şi  pentru  ca  să 
înlăturăm  anumite  nedumeriri  ce  s’ar  puteă  furişă  în  sufletele  unora. 

Dr.  N.  Bălan. 

DORIM  CONFERINŢE  PREOŢEŞTI  GENERALE!  ) 

Cu  vre-o  8 — 10  ani  înainte  de  aceasta,  am  făcut  în  confe¬ 
rinţa  preoţească  din  protopopiatul  nostru,  al  Bistriţei,  propunerea, 
ca  să  se  ceară  dela  forurile  superioare  bisericeşti  introducerea 
conferinţelor  generale  preoţeşti. 

îndemn  la  această  propunere  mi*a  dat  o  întâmplare. 

Călătoriam  la  Budapesta  în  o  afacere  a  comunei  mele.  Pe 
cale  m’am  întâlnit  cu  un  preot  ungur  romano  catolic  —  bun  cu¬ 
noscut  —  care  încă  călătoreă  la  Pesta.  între  altele  l-am  în¬ 
trebat  în  ce  afacere  călătoreşte,  şi  el  mi-a  răspuns  că  toţi  preoţii 

*)  Acest  articol  l-am  primit  în  zilele  trecute  şi  ni-e  bine  venit  ca  un  fel  de  ecou 
la  propunerea  făcută  în  sinodul  arhidiecezaii  pentru  o  nouă  organizare  a  conferinţelor 
preoţeşti  tractuale.  Nota  Red. 

rom.-cat.  din  întreagă  ţara,  sunt  chemaţi  la  Budapesta,  ca  să  se 
consulteze  asupra  unor  afaceri  de  mare  importanţă  a  bisericei 
lor,  şi  mai  ales  asupra  autonomiei  catolice.  Intru  cât  nu  ar  putea 
merge  toţi  preoţii,  atunci  protopopiatele  sau  districtele  lor  să-şi 
aleagă  câte  2-  3  dintre  cei  mai  de  seamă  preoţi,  cari  să  iee  parte 
la  congres.  De  atunci  m’a  preocupat  ideea,  că  oare  n’ar  fi  bine 
şi  nu  ar  trebui  ca  şi  noi,  preoţimea  românească  ortodoxă,  să 
avem  câte  un  congres  general  în  tot  anul,  în  care  să  pertractăm 
interesele  generale  şi  comune  ale  preoţimei  noastre,  bine  înţeles 
în  cadrele  constituţiunei  noastre  bisericeşti.  In  chestiunea  aceasta 
am  şi  făcut  o  propunere  motivată,  în  conferinţa  noastră  preoţească. 

Organele  competente  însă  n’au  luat  în  considerare  această 
propunere  şi  n’au  aprobat-o. 

Nu  din  vanitatea  de  a  fi  eu  urzitorul  unor  instituţiuni  nouă, 
ci  din  curată  iubire  de  neam  şi  biserică  sulevez  din  nou  această 
chestiune  şi  rog  pe  toate  conferinţele  preoţeşti  să  o  studieze  şi 
trateze  din  toate  punctele  de  vedere. 

Acum  când  toată  lumea  tratează  diferite  chestiuni  şi  interese 
în  fel  de  fel  de  conferinţe,  ca:  politice,  economice,  sociale,  şti- 
enţifice  etc.,  acum  când  învăţatorimea  noastră,  fără  deosebire  de 
confesiune,  s’a  adunat  în  o  conferinţă  generală  a  tuturor  învăţă¬ 
torilor  români  din  Ungaria  şi  Transilvania,  unde  au  tratat  ches¬ 
tiuni  de  interes  vital  pentru  ei,  acum  când  fraţii  gr.-cat.  fără  au¬ 
tonomia,  constituţia  şi  organizaţia  noastră,  pledează  pentru  un 
congres  al  întregei  preoţimi  române  gr.-cat.  —  întreb:  oare  încă  nu 
a  sosit  momentul  ca  să  ne  întrunim  şi  noi,  preoţimea  ortodoxă 
română,  în  conferinţe  generale  preoţeşti,  în  tot  anul  odată? 

Să  cercetăm  dacă  interesele  noastre  reclamă  introducerea 
congreselor,  respective  conferenţelor  generale  preoţeşti,  ori  nu. 

Poate  mi-s’ar  răspunde  din  vre-o  parte,  că  avem  conferinţe 
preoţeşti  în  fiecare  protopopiat;  acolo  se  poate  trată  tot  ce  atinge 
vieaţa  noastră  ca  preoţi.  Da,  ştiu  şi  eu  aceasta;  însă  mi-se  va 
concede  să  constat,  că  o  hotărîre  luată  de  o  conferinţă  singura¬ 
tică,  nu  va  avea  niciodată  acea  influinţă  şi  rezultate,  ca  tot 
aceeaşi  hotărîre,  luată  însă  de  totalitatea  preoţimei  în  conferinţă 
generală. 

Vreau  să  fiu  scurt,  căci  cred  că  fiecare  cetitor  si  mai  ales 
fiecare  preot  va  înţelege  ce  vreau  să  zic. 

Să  căutăm  câteva  afaceri,  cari  numai  tratate  în  conferenţe 
generale  preoţeşti,  prin  hotărîri  aduse  de  acestea,  pot  fi  obliga¬ 
toare  pentru  întreaga  preoţime  şi  pot  avea  influinţă  hotărîtoare 
asupra  vieţii  noastre  bisericeşti  şi  asupra  preoţimei,  şi  prin  aceasta 
asupra  întregului  organism  viu  al  bisericii  noastre  naţionale. 

Ca  să  nu  apar  egoist,  voiu  începe  cu  unele  de  caracter  ge¬ 
neral  bisericesc  şi  naţional: 

1.  Lupta  împotriva  indiferentismului  religios. 

2.  Combaterea  sectelor  religioase  ce  se  ivesc  în  sânul  bi- 
sericei  noastre. 

3.  Combaterea  patimilor,  ce  peste  tot  bântue  şi  stăpânesc 
poporul  nostru. 

4.  Consultări  asupra  intereselor  noastre  bisericeşti,  şcolare 
şi  economice,  ce  cad  în  sfera  de  activitate  a  preoţimei. 

5.  Consultări  asupra  activităţii  culturale,  sociale,  economice 
şi  politice  a  preoţilor. 

6.  Consultări  asupra  referinţelor  şi  legăturilor  ce  le  avem 
cu  statul,  în  toate  ramurile  vieţii  publice,  ca  cetăţeni  ai  statului 
—  etc.  etc. 

Cred  că  hotărîri  luate  în  conferinţele  generale  preoţeşti  — 
referitor  la  chestiunile  de  sus  şi  Ia  acelea  pe  cari  le  voi  înşiră 
mai  jos,  precum  şi  acţiunile  pornite  pe  baza  acestor  hotărîri,  ar 
avea  efect  sigur,  ar  duce  mai  iute  la  scop  şi  ar  avea  infiuinţe 
foarte  binefăcătoare  asupra  fiilor  neamului  şi  bisericei  noastre. 

Chestiunea,  carea  ar  atinge  direct  preoţiinea  ar  fi: 

7-  Asigurarea  şi  ameliorarea  stărei  materiale  a  preoţilor  şi 
a  familiilor  lor. 

La  acest  punct  s’ar  putea  discută: 

a)  cauza  congruei; 

b)  întrucât  s’ar  puteă,  uniformizarea,  dară  Ia  toată  întâmplarea 
regularea  stolelor  preoţeşti; 

c)  înfiinţarea  unei  Reuniuni  de  înmormântare  a  întregei  preo- 
ţimi  din  mitropolie,  eventual  din  fiecare  dieceză  separat; 

d)  înfiinţarea  a  unui  fond  preoţesc,  respective  augmentarea 
fondului  existent  arhid.  menit  pentru  salarizarea  preoţilor; 

e)  înfiinţarea  unui  institut  de  credit  şi  economii  special  al 
preoţimei ; 

f)  înfiinţarea  de  alte  fonduri  şi  fundaţiuni  e(c. 

Cam  acestea,  cred  eu,  ar  fi  în  general  obiectele,  cari  ar  putea 
fi  şi  ar  trebui  tratate  în  conferinţele  generale  preoţeşti. 

Mai  amănunţit  voiu  trată  această  chestiune,  când  voiu  vedea 
că  a  prins  rădăcini  în  preoţimea  noastră,  şi  că  aceasta  va  face 
mişcarea  necesară  pentru  realizarea  ideei. 

De  aceea  rog  pe  fiecare  frate  în  Hristos  să  studieze  această 
chestiune,  şi  întrucât  o  va  află  necesară  şi  realizabilă,  în  confe¬ 
rinţele  preoţeşti  să  ceară  dela  organele  competente  introducerea 
conferinţelor  gen.  preoţeşti. 

Nu  intenţionez  de  loc  —  departe  de  mine  gândul,  --  ca  să 
facem  o  instituţiune  separatistă,  de  sine  stătătoare,  dimpotrivă: 
doresc  ca  aceste  conferinţe  să  se  întroducă  în  cadrele  legilor  şi 
normelor  noastre  bisericeşti,  sub  auspiciile  organelor  superioare 
ca  o  întregire  a  conferinţelor  preoţeşti  de  până  acum. 

Pentru  orientare  comunic  şi  ideea  ce  o  am  despre  organi¬ 
zarea  acestor  conferinţe.  Acestea  să  se  compună  din  câte  2^3 
preoţi  din  fiecare  protopopiat,  aleşi  de  conferinţele  preoţeşti.  Con¬ 
ferinţa  primă  să  se  convoace  de  arhiereu  sau  de  delegatul  său ; 
aceasta  se  va  constitui  din  3  în  3  ani  alegându-şi  din  sinul  ei 
pe  prezident  şi  pe  ceialalţi  amploiaţi.  De  aici  încolo  conferinţa 
îşi  va  hotărî  agendele  sale. 

Am  eşit  cu  această  idee,  în  credinţa  că  realizându-se,  noi, 
preoţimea,  vom  aduce  un  mare  folos  neamului  şi  bisericii  noastre, 
uniţi  fiind  în  un  mănunchiu  şi  nu  răsleţi,  cum  suntem  astăzi  în 
conferinţele  tractuale.  El.  I.  Dan 

preot. 


MIŞCAREA  LITERARĂ 
Pocăiţii 

y 

cuvântări  bisericeşti  de  Dr.  N.  Brînzău  preot  gr.-cat.  in  Vulcan. 

Secta  pocăiţilor  s’a  încuibat  binişor  în  organismul  neamului  nostru, 
deşi  principiile  lor  de  credinţă  nu  'ji  le  propagă  închegate  întdun  sistem 
unitar  şi  bine  definit.  Faptul,  că  ea  totuşi  prinde  rădăcini  de  statornicie 
se  datoreşte  numai  apostolatului  fanatic,  pe  care  îl  desvoaită  apostolii  po¬ 
căiţilor.  Oamenii  aceştia  ştiu  să  îşi  încopee  prapaganda  de  slăbiciunile  po¬ 
porului  şi  exploatându-le  pe  acestea  fără  de  a  întimpină  cea  mai  slabă 
rezistenţă  le  succede  să-şi  altoiască  veninul  lătâciiii  în  sufletele  ţăranilor 

creduli.  Succesul  H-i  uşurează  şi  mai  mult  însăşi  nepăsarea  elementelor 
puse  la  conducere,  cari  în  cele  mai  multe  cazuri  nu  sunt  în  stare  să 
opună  rezistenţa  cuviincioasă  acestor  porniri  distructive. 

Aici  zace  primejdia  principală  pentru  biserica  şi  neamid  nostru.  Pre¬ 
oţii  şi  învăţătorii  noştri,  de  ceilalţi  intelectuali  nici  nu  vorbesc,  nu  au 
prej^ătirea  biblică  necesară  de  a-şi  şti  apără  credinţa  şi  biserica  proprie. 
Această  slăbiciune  pocăiţii  o  cunosc  şi  de  aceea  îşi  desvoaltă  propaganda 
fără  nici  o  rezervă  bine  ştiind,  că  într’o  eventuală  polemică  ocazională  cu 
preotul  sau  învăţătorul  satului  acesta  va  rămânea  biruit. 

înfrângerea  aceasta  este  apoi  pentru  sectari  chezăşia  cea  mai  bună 
că  credinţa  lor  e  cea  propoveduită  de  Mântuitorul. 

însuşi  faptul  că  elementele  conducătoare  ale  satelor  noastre  observă 
o  rezervă  tainică  faţă  de  pocăiţi,  că  nu  cutează  să  se  ridice  cu  glas  ener¬ 
gic  împotrivă-le,  că  se  feresc  de  a  veni  în  atingere  cu  ei,  e  o  armă  bună 
pentru  propaganda  pocăită. 

Iu  temeiul  acestor  împrejurări  nii-i  mirare  dacă  pocăiţii  prind  teren 
zi  de  zi  tot  mai  larg.  De  aceea  nepăsarea  sau  rezerva  noastră  de  până 
acum  nu  mai  are  rost,  câtă  vreme  paguba  ce  o  sufere  biserica  din 
aceasta  e  din  ce  în  ce  tot  mai  considerabilă.  E  timpul  suprem  pentru  por¬ 
nirea  curentului  de  împotrivire  care  să  sdruncine  temelia  rătăcirii  pocăite 
şi  să  deschidă  ochii  oilor  rătăcite  ca  să  se  întoarcă  în  staulul  adevărului. 

Iar  munca  aceasta  care  ca  multe  altele  pe  noi  preoţii  în  special  ne 
face  responsabili  pentru  eventualele  pagube,  numai  cu  o  anumită  armă  o 
putem  săvârşi,  luptând  cu  o  pregătire  corăspunzătoare,  întemeiată  pe  st. 
Scriptură.  Pocăiţii  se  razimă  numai  pe  sf.  Scriptură  şi  noi  cu  sf.  Scriptură 
tiebuie  să  le  dovedim  rătăcirea. 

Uşurarea  muncii  acesteia  se  vede  că  a  avut-o  în  vedere  şi  păr,  Dr. 
N.  Brinzău,  paroh  gr.-cat,  în  Vulcan  când  şi-a  publicat  predicile  împotriva 
pocăiţilor. 

Faptul  în  sine  e  lăudabil,  munca  depusă  e  de  respectat  şi  cu  atât 
mai  vârtos  intenţiunea  nobilă  şi  curată  de  a  face  bine  bisericei. 

Cartea  însăşi  luând  în  seamă  greutăţile  începutului  precum  şi  lipsa 
unor  îndrumări  trebuincioase  face  faţă  multor  neajunsuri  cu  cari  se  lupta 
ceice  doresc  să  facă  ceva  împotriva  pocăiţilor. 

Fiind  vorba  de  predici  ni  se  îmbie  aci  unele  consideraţii  de  natură 
generală. 

E  incontestabil  că  în  combaterea  unei  secte  face  serviciu  mare  pre¬ 
dica.  Cel  mai  bun  rezultat  ii  dă  însă  polemica,  combaterea  militantă  în 
mijlocul  credincioşilor  acelei  secte.  Predica  în  acest  caz  are  să  cuprindă 
un  singur  punct  din  dogmele  sectei  şi  să  exhaurieze  materialul  corăspun- 
zător  întreg  cu  pilde  şi  dovezi  convingătoare.  Pentrucă  la  caz  contrar 
strici  numai  cauzei.  Arma  predice!  pe  cât  e  de  bună  întrebuinţată  cuminte 

lităţii. 

Dacă  predica  nu  îmbie  ascultătorilor  dovezi  convingătoare  pe  care 
la  rândul  lor  să  se  poată  răziniă  şi  aceştia,  ea  deschide  uşiţa  îndoelii,  irită 
curiozitatea  celor  dreptcredincioşi,  cumpăna  credinţii  se  poate  apoi  uşor 
clătina  în  paguba  bisericei.  Pentrucă  pocăiţii  ştiu  exploata  şovăiala  sufle¬ 
telor  îndoelnice. 

Din  acest  motiv,  având  în  vedere  lupta  pe  care  trebuie  să  o  purtăm 
cu  toţii  pentru  desrobirea  poporului  din  ghiarăle  pocăiţilor,  erâ  mult  mai 
bine  dacă  păr.  Brinzău  îşi  îmbrăcă  materialul  în  haina  polemicei,  disecând 
toate  amănuntele  rătăcirii  şi  pecetluindu-!e  cu  dovezile  sf.  Scripturi.  In 
forma  aceasta  cartea  eră  un  manual  de  mare  folos  tuturor  călimărilor 
noştri,  pe  care  toţi  o  puteau  şi  erau  datori  să  o  întrebuinţeze  întru  binele 
bisericei  noastre. 

Ca  predici  însă  nu  le  pot  luă  folosul  decât  singur  preoţii  şi  şi  a- 
ceştia  aieptându-le  potrivit  împrejurărilor  locale. 

Faptul  acesta  deci  este  o  mică  piedecă  ce  nu  îngădue  acestei  cărţi 
sa  se  ridice  la  valoarea  pe  care  ar  merită-o. 

In  firul  consideraţiilor  de  mai  sus  eră  bine  dacă  autorul  poposiâ  mai 
mult  la  chestia  spovedaniei,  a  canonului,  dacă  desvoită  mai  pe  larg  ju¬ 
stificarea  crucii,  icoanelor,  prescurilor  şi  a  bisericii  ca  edificiu,  cari  dupâ- 
cum  se  ştie  sunt  puncte  principale  negate  de  pocăiţi.  Momentele  acestea 
reclamă  o  tratare  largă  şi  temeinică  pentrucă  să  spulbere  cu  desăvârşire 
rătăcirea  pocăiţilor,  cum  sunt  de  pildă  capitolele  despre  bptez  şi  de¬ 
spre  tradiţie. 

O  mică  rectificare  ni-se  mai  impune  apoi  cu  privire  la  numele  po¬ 
căiţilor.  Ei  nu  sunt  nici  babtişti  nici  nazareni  nici  adventişti.  Ei  fac  aba¬ 
tere  deia  toate  aceste  secte.  «Hitvailomăs-ul*  tradus  la  pag.  161  are  foarte 
multe  puncte  comune  cu  pocăiţii  noştri  în  fond  insă  e  confesiunea  de 
credinţă  a  baptiştilor.  Aceştia  de  ex.  admit  căsătoria  între  un  bărbat  şi  o 
femeie,  despărţirea  şi  recăsătorirea,  majoritarea  pocăiţilor  cultivă  amorul  liber, 
baptiştii  admit  jurământul  pe  dreptate,  precum  şi  serviciul  militar,  pocăiţii 
nu  vor  să  ştie  de  acestea  etc.  Pocăiţii  şi-au  contaminat  credinţele  din 
frânturi  împrumutate  deia  sectele  de  mai  sus  si  dela  altele  asemenea  ace¬ 
stora.  Singură  numirea  ce  şi-au  arogat-o  de  «pocăiţi»  le  dă  atributul  ca¬ 
racteristic  de  sectă  aparte. 

Împrejurarea  de  mai  sus  însă  nu  scade  ci  dimpotrivă  ridică  valoarea 
cărţii  câtă  vreme  combaterea,  ce  o  face,  păr.  Brinzău  acestui  «hitvallomăs» 
îmbie  arme  convingătoare  de  polemică  cu  succes. 

E  adevărat  că  poc.  noştri  cei  mai  mulţi  fac  parte  din  organizaţia 
baptiştilor  din  Pesta.  Dar  nu-şi  dau  scama  de  diferinţa  de  credinţă  între 
ci  şi  aceia.  Şi  ce  e  mai  trist  e  faptul,  că  centrala  baptiştilor  din  Pesta, 
exploatează  pe  poc.  noştri  în  favorul  fondurilor  lor  considerândn-i  pe  ace¬ 
ştia  de  aderenţi  ai  lor,  iar  poc.  noştri  contribne  cu  obolul  lor  în  firma 
credinţă  că  acolo  în  Pesta  e  centrala  lor.  De  fapt  centrala  aceasta  prin 
broşurile  ei  de  propagandă  lucră  impotiiva  pocăiţilor.  Faptul  acesta  do- 

vedeşte  că  poc.  noştri  încă  nu  şi-au  aflat  omu!  care  să  !e  închege  credin¬ 
ţele  într’un  sistem  bine  ordonat.  Ei  dibue  prin  întunerec,  conduşi  fiecare 
de  chibzuinţă  modestelor  sale  aptitudini  intelectuale  şi  tocmai  de  aceea  o 
acţiune  puternică,  din  bună  vreme  din  partea  bisericei  nu  va  reclamă  multă 
sforţare  de  a  readuce  pe  cei  rătăciţi  la  vatra  adevărului. 

Judecând  cartea  din  punctul  de  vedere  dogmatic  fiind  scrisă  fără  pre¬ 
tenţii  ştienţifice  ca  nu  prezintă  nici  un  moment,  care  să  atingă  credinţa 
noastră  ortodoxă.  Abstrăgând  dela  stilul  lapidar  oficial  gr.-cat,  de  care 
autorul  nu  se  poate  desbărâ  şi  dela  unele  greşeli  de  compoziţie  cari  tră¬ 
dează  o  prea  debilă  rutină  in  scrisul  românesc,  cartea  păr.  Brînzău  poate  da 
îndrumări  bune  şi  preoţimei  noastre  ortodoxe  în  lupta  cu  pocăiţii. 

Luând  în  seamă  împrejurările  actuale,  luând  in  seamă  fanatismul  pro¬ 
pagandei  pocăite,  pe  de  o  parte  şi  situaţia  noastră  neajutorată  pe  de  alta, 
precum  şi  faptul  că  literatura  bisericească  în  această  chestie  e  absolut  să¬ 
racă,  broşura  păr.  Brînzău  e  binevenită  şi  poate  face  servicii  destul  de  bune 
în  propaganda  pe  care  datori  suntem  cu  toţii  să  o  pornim  împotriva  ră¬ 
tăcirii  pocăite.  Br.  Seh.  Stanca. 


CRONICA  BISERICEASCĂ-CULTURALÂ. 

Fă  să  lumineze  lumina  ta!  Un  misionar  călătorea  pe  mare,  du- 
cândn  se  spre  o  ţară  îndepărtată,  ca  să  vestească  evanghelia  mântuirii. 
Intr’o  noapte  din  decursul  călătoriei  a  auzit  strigătul;  «Un  om  a  căzut 
peste  bord  în  mare!>  Auzind  acest  strigăt  desperat,  s’a  cugetat  că  oare  ce 
ar  putea  el  face  ca  să  scape  pe  bietul  om  din  mijlocul  valurilor.  Iute  i-a 
venit  în  minte  gândul  să  meargă  în  cabina  sa  şi  acolo  a  aprins  o  lumi¬ 
nare,  pe  care  a  ţinut-o  în  dreptul  ferestrii  din  păretele  corăbiei.  îndată 
după  aceea  a  auzit  strigându-se  din  nou,  că  omul  căzut  in  valuri  a  fost 
salvat  şi  că  salvatorul  său  a  fost  acel  om  care  a  ţinut  o  luminare  aprinsă 
în  dreptul  unei  fereşti  din  păretele  corăbiei.  La  lumina  ce  s’a  răspândit 
din  acea  fereastră  in  infun erectil  nopţii,  omul  care  se  luptă  cu  valurile 
a  văzut  funia  de  salvare  ce  i-o  aruncaseră,  s’a  prins  de  ea  şi  astfel  a  fost 
scos  din  gura  primejdiei.  întâmplarea  aceasta  are  o  învăţătură  morală. 
Ştiţi  care  e?  Mântuitorul  ni-a  zis:  «Aşa  să  lumineze  lumina  voastră  îna¬ 
intea  oamenilor,  ca  văzând  ei  faptele  voastre  cele  bune,  să  mărească  pe 
Tatăl  vostru  cel  din  ceriuri».  Fă  deci  să  lumineze  lumina  ta,  lumina  mo- 
tală  a  fiinţii  taie!  Poate  se  va  găsi  în  jurul  tău  vre-un  suîiet  care,  văzând 
lumina  ce  o  răspândeşti  tu,  va  ieşi  din  valurile  tulburi  a  le  păcatelor.  în 
care  a  căzut  şi  se  va  mântui. 

* 

Odinioară  şi  acum.  într’o  galerie  dc  tablouri  vechi  am  văzut  doue 
tablouri,  dintre  cari  imul  reprezenta  vieaţa  creştinilor  celor  vechi,  iar  al 
doilea  vieaţa  creştinilor  din  timpul  pictorului.  Ştiţi  prin  ce  a  exprimat 

pictorul  deosebirea  dintre  vieaţa  creştinilor  vechi  şi  a  celor  din  timpul 
său?  Creştinii  vechi  erau  înfăţişaţi  pe  primul  tablou  călătorind  pe  o  co¬ 
rabie  ca  să  mântuească  vieaţa  celor  căzuţi  în  apele  tulburi  aK>  păcatelor. 
Al  doilea  tablou  înfăţişă  mai  muite  corăbii,  al  căror  personal  se  luptă 
între  sine  ca  să-şi  răpească  unii  dela  alţii  sufletele  mântuite  şi  de-odată 
cu  ele  şi  gloria  de-a  le  fi  mântuit,  in  vreme  ce  o  mulţime  de  oameni 
căzuţi  în  apă  şi  luptându-se  cu  valurile,  înzadar  îşi  ridicau  mânile  şi  im¬ 
plorau  ajutorul  celor  ce  se  hărţueau  între  sine  pe  corăbii.  Oare  al  doilea 
tablou  nu  se  potriveşte  şi  pentru  timpul  nostru? 

* 

încredere  deplină.  Creştinul  adevărat  trăeşte  prin  nădejde ;  dar  nu 
e  nădejde  creştinească  aceea,  căreia  ii  lipseşte  încrederea  deplină  că  va 
ajunge  la  ţântă.  O  pildă  frumoasă  de  o  asemenea  încredere  in  cele  nă¬ 
dăjduite  ne  dau  paserile  călătoare,  cari,  mânate  de  un  tainic  instinct,  iau 
toamna  direcţia  spre  ţările  mai  călduroase.  Chiar  şi  când  fac  pentru 
prima  oară  această  călătorie  lungă,  şi  când,  deci,  nu  cunosc  ţările  spre 
cari  aleargă,  ele  totuş  nu  se  abat  din  calea  lor,  ci  înfruntând  toate  pie- 
decile,  ascultă  de  instinctul  pe  care  l-a  sădit  Creatorul  in  piepturile  lor. 
Ele  nu  se  îndoiesc  de  loc,  că  dincolo  de  mare  vor  găsi  livezi  frumoase, 
câmpii  roditoare,  pomi  cu  frunze  şi  cu  fructe  gustoase.  O  asemenea  în¬ 
credere  neşovăitoare  în  cele  ce  le  sperăm  trebuie  să  avem  şi  noi  creştinii. 
Şi  o  şi  putem  avea  —  prin  credinţa  în  iubirea  nemărginită  pe  care  ne-a 
revelat-o  Dumnezeu  prin  Domnul  nostru  lisus  Hristos. 

* 

Calea  spre  izbândă.  Suni  anumite  lucruri  pe  cari  omul  singur  trebue 
să  le  facă,  dacă  voeşte  să  fie  mântuit  şi  apoi  să  rămână  şi  pe  mai  de¬ 
parte  îndreptat.  Ne-a  spus-o  aceasta  Dumnezeu.  Dar  cu  toate  acestea  mulţi 
oameni  aşteaptă  ca  El  singur  să  le  facă  pe  toate  şi  dacă  n’o  face,  deşi 
le  arătase  destul  de  limpede  datorinţele  lor,  devin  îndărătnici  şi  zic  că 
n’au  putut  rămânea  neclintiţi.  Natural  că  n’ar  fi  putut  fără  instrucţiunile 
necesare.  Iată  câteva  instrucţiuni  de  astfel: 

1.  <ii Rămâneţi  în  dtagostea  lui  Dumnezeu^,  aceasta  înseamnă  să  fiţi 
cu  ascultare;  ascultarea  este  dragoste.  «Aceasta  este  dragostea  faţă  de 
Dumnezeu,  ca  să  ascultăm  de  poruncile  Lui». 

2.  Căutaţi  şi  împliniţi  toate  poruncile  DomnuLuh.  Şi  dacă  tu  cumva 
nu  şti  ce  cere  Dumnezeu  dela  tine,  atunci  caută  în  Biblie.  Acolo  vei 
găsi  totul. 

3.  «Siliţi-vă  după  cele  ce  sunt  de  sas».  Asupra  acelora  să-ţi  îndrep- 
tezi  sufletul  tău.  Dacă  el  se  va  abate,  întoarce’!  iar,  întocmai  cum  a-i  aduce 
pe  un  copilaş,  care  şi-a  părăsit  locul  lui.  Dacă  însă  nu  şti  ce  va  să  în¬ 
semneze  aceasta  «cele  ce  sunt  de  sus»,  atunci  ceteşte  în  epistola  cătrâ 
Eilipeni  cap.  4  st.  8.  Dar  singur  numai  in  viaţa  Mântuitorului  vedem  noi 
realizate  toate  «câte  sunt  adevărate,  respectoase,  câte  sunt  drepte,  câte 
sunt  curate,  câte  sunt  de  iubit,  câte  sunt  vrednice  de  laudă».  Noi  ne 

putem  cugetă  la  toate  aceste  chiar  până’n  ziua  venirii  Sale,  dar  idealul 
deplin  niri  vom  putea  ajunge. 

4.  iPăzeşte-te  de  idolh.  Nu  Dumnezeu  iţi  va  depărta  idolii  tăi,  ci 
tu  trebue  s’o  faci. 

5.  ’s^înpotriviţi-vâ  diavolului.  El  ne  va  întoarce  iar,  dar  atunci  pentru 
fiecare  nou  atac  sună  aceeaşi  regulă :  «Inpotriveşte-te  lui».  «Inpotriveşte-te» 
nu  înseamnă:  «Stai  pe  loc  şi  te  târgueşte  puţin  cu  el»,  şi  şi  mai  puţin 
nu  înseamnă:  «Cedează».  Tocmai  contianul  vrea  să  zică.  înseamnă,  a  i 
spune:  «Vezi  şi  te  cară!»  Unii  oameni  îi  cedează  diavolului  la  cea  dintâi 
ispită.  Alţii  aşteaptă  până  la  a  mia.  Dar  amândoi  cedează.  Dumnezeu  însă 
ne  zice:  «Inpotriveşte-te  lui!»  Aceasta  ţi  e  datorinţa. 

6.  «întăreşte-te  cu  dărui,  care  e  în  Isus  Hrisios.  Iar  dacă  eşti  slab 
atunci  caută  să  câştigi  acest  dar  ai  Mântuitorului  prin  rugăciune  şi  cre¬ 
dinţă.  Unii  oameni  încearcă  să  câştige  darul  prin  rugăciune,  dară  fără 
credinţă,  insă  zadarnic. 

7.  ‘(-Cercetează  scripturile^,  în  ele  s’a  revelat  Duhul  lui  Dumnezeu. 
El  aşteaptă  să-ţi  iai  osteneala  şi  să  cauţi  în  cartea  Lui.  Dacă  voeşti  să  în¬ 
veţi  a  cunoaşte  voia  lui  Dumnezeu.  Biblia  îţi  va  da  cele  mai  preţioase 
desluşiri.  Şi  ţi  s’a  poruncit  să  înveţi  a  cunoaşte  voia  Lui,  pentru  ca  s’o 
poţi  îndeplini. 

8.  «.Neîncetat  vă  rugaţi.  Ce  înseamnă  aceasta,  ne-o  spune  Ap.  Pa  vel 
în  Filipeni  46:  «Intru  nimica  să  nu  fiţi  îngrijiţi,  ci  în  toate  prin  rugă  şi 
rugăciune,  cu  mulţămită  sa  se  facă  cunoscute  cererile  voastre  lui  Dum¬ 
nezeu».  In  săptămâna  trecută  a  fost  ceva  neorânduită  în  vieaţa  ta?  Desigur 
pentrucă  nu  te-ai  rugat  mai  întâi,  altcum  ţi-ar  fi  venit  toate  bine.  Ispră¬ 
veşti  lucrul  tău,  Dumnezeu  şi-l  vă  îndeplini  pe  al  Său  Aceasta  nu  înseamnă 
să-ţi  potriveşti  lumea  după  gusturile  tale,  ci  să-ţi  aduci  sufletul  într’o 
stare  mai  bună. 

9.  (Bucuraţi-vă  Intru  Domnui.  A  te  bucură  în  Domnul  nu  înseamnă 
să  te  bucuri  de  relaţiile,  de  poftele  şi  de  succesele  Tale.  Bucuria  în 
Domnul  e  cu  putinţă  totdeauna,  căci  Mântuitorul  «ieri  şi  azi  şi  în  veci», 
e  acclaş.  Mântuitorul  nostru  nu  se  schimbă  şi  tocmai  acest  fapt,  că  el  este 
al  nostru  e  cauza  şi  temeiul  celei  mai  mari  bucurii.  Iar  când  noi  ne  bu¬ 
curăm  de  mântuirea  noastră,  atunci  lucrurile  din  afară  nu  mai  au  nici  o 
putere  asupra  noastră.  Multe  avem  noi  de  îndeplinit,  dar  esenţialul  este 
aceasta.  Şi  eu  cred,  prietinilor,  că  dacă  veţi  face  aceasta  nu  vă  veţi  poticni, 

Cvincvenalele  preoţilor  noştri.  Proiectul  de  lege  referitor  la  urcarea 
dotaţiei  preoţimii  sau  cvincvenale,  a  trecut  deja  prin  dieta  ţării  şi  prin 
casa  magnaţilor.  El  va  fi  deci  după  toate  probabilităţile  şi  sancţionat. 
Durere,  că  nici  pe  departe  nu  este  în  măsură  a  mulţumi  justele  pre- 
tensiuni  ale  preoţimei  noastre.  El  este  astfel  alcătuit,  încât  e  vădită 
intenţia  de  a  neîndreptăţî  pe  preoţimea  românească.  Deosebirea  veche 
între  cele  două  categorii  de  preoţi  şi  de  dotare  a  lor,  se  susţine  şi 

pe  mai  departe.  La  această  măsură  nedreaptă,  s’a  mai  adâogat  alta 
nouă,  întrucât  în  noua  lege  se  spune,  că  dotaţia  dela  stat  nu  poate  fi  mai 
mare  decât  venitele  din  parohie  luate  de  trei  ori.  Prin  această  măsură  e 
lovită  îndeosebi  preoţimea  din  parohiile  mai  sărace,  deci  tocmai  acei 
preoţi  cari  au  mai  mare  trebuinţă  de  ajutor. 

Zadarnice  au  rămas  toate  reprezentaţiile  ce  le*au  făcut  forurile  noastre 
bisericeşti,  zadarnice  şi  întrepunerea  deputaţilor  noştri  în  cameră  şi  a  Prea 
Sfinţiţilor  noştri  Arhierei  în  casa  magnaţilor.  Glasul  energic  al  acestor  din 
urmă  n’a  fost  luat  în  considerare,  ci,  cel  mult,  s’a  făcut  o  vagă  promisiune 
că,  atunci  când  împrejurările  financiare  vor  fi  mai  favorabile,  se  vor  lua 
în  considerai e  şi  cererile  preoţimei. 

Vom  reveni.  -- 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  Iunie,  Iulie  şi  Aug..  1913. 

29  Iunie:  Sfinfii  Apostoli  Petru  şt  Pavel.  La  Vecernie  şi  Utrenie:  Toate  cân¬ 
tările  şi  cetirile  sărbătorii  în  ordinea  care  se  afl.ă  în  Mineiu. 

La  Litiirgie:  Apostolul,  Evanghelia  şi  Priceasna  sărbătorii. 

30  Iunie:  Dumineca  a  IV.  după  Rusalii,  glas  3.  voscr.  4,  Sâmbătă  seara  la  Ve¬ 
cernie  Şl  Duminecă  la  Utrenie:  Cântăm  ale  glasului  din  Octoih  şi  ale  zilei  mineiale, 
conform  prescrierilor  tipiconale,  indicate  la  finea  Ocloitiului  mare. 

La  Liturghie:  Cântările  la  Liturgia  Sf.  loan  Oură  de  Aur  cu  Apostolul  şi  Evan¬ 
ghelia  acestei  Dumineci. 

Sâmbătă  în  6  Iulie  la  vecernie.  «Doamne  sfrigal-aiu’  cu  lOstihiri;  7  din  Octoih 
şi  3  din  Mineiu.  «Mărire  —  De-a  dreapta  Mântuitorului  a  stătut  Fecioara»  din  Mineiu, 
<.şi  acum»  —  «Prorocul  David,  carele  pentru  tine  este  şi  a  lui  Dumnezeu  părinte»  bo- 
gorodicina  glasului  4. 

La  stihoavnă  se  pun  stihirile  Octoihulni  cu  stihurile  lor,  cu  mărire  -  In  cetatea 
Dumnezeului  nostru»  din  Mineiu,  şi  «şi  acum  —  O  minune  mai  mare  decât  toate  mi¬ 
nunile  cele  de  demult  •,  dogmatica  stihoavnei  dela  glas  2  din  Octoih.  După  «Tatăl  no¬ 
stru»  troparul  gl.  4,  mărire  —  întru  tine  părinte  cu  osârdie»,  «şi  acum  Taina  cea 
din  veac  ascunsă». 

Duminecă  în  7  Iulie  la  utrenie.  Sf.  păr.  Toma,  glas  4,  voscr.  5.  Evanghelia  la 
liturghie  dela  Matein:  «în  vremea  aceea  frecând  lisiis  de  acea  parte  în  laturea  Oer- 
gcsenilor». 

Duminecă  în  14  Iulie.  Apostolul  Achila  glas  5,  voscr.  6,  dumineca  ss.  părinţi 
dela  sinodul  al  IV-lea  ecumenic.  Slujba  acestei  dumineci  se  descrie  pe  larg  la  Mineiu 
intre  13  şi  19  zile  ale  lui  Iulie.  Evanghelia  la  lilurghie  a  zilei  şi  a  părinţilor. 

Sâmbătă  în  20  Iulie.  Sfântul  măritul  proroc  Uie,  toată  slujba  din  Mineiu. 

Duminecă  în  28  Iulie.  Sf.  ap.  Prohor,  Nicanor,  Timon  şi  Parraena.  Dumineca 
a  8-a  după  Rosalii  glas  7,  voscr.  8, 

Sâmbătă  în  3  August  la  vecernie.  Doamne  strigat-ara  cu  7  stihiri  ale  Octoihiilu 
şi  3  ale  Mineiului.  «Mărire  —  şi  acum  -  dogmatica  glasului  8.  Stihoavna  glasului  8  cu 
mărire  --  şi  acum»  din  Octoih.  Cantor. 


